"Мени ҳеч ким ортга қайтаришга уринмади" Нега таклифларни қабул қилмаяпти Шота Арвеладзе билан суҳбат 23-09-2021, 00:00 | Zamin.uz\n00:00 / 23.09.2021\n“Пахтакор”даги фаолияти орқали ўзидан ижобий таассурот қолдирган Шота Арвеладзени ҳали ҳеч ким унутгани йўқ. Биз бу мураббий ҳақида ортиқча таъриф бермоқчи эмасмиз.\nШундоқ ҳам Шота Юстинович ҳақида барча яхши тасаввурга эга. У “Пахтакор”да ишлаб қандай мураббийлигини кўрсата олган.\nЎзи ҳам Ўзбекистондаги фаолиятини тез-тез эслаб туради. Шу боис Арвеладзе Sports.uz сайтига интервью берди.\n- Хайрли кун, Шота Юстинович, сизни фейсбук ва инстаграм орқали тез-тез турли тадбир ва саёҳатларда юрганингизни кўрамиз. Айтинг-чи, охирги пайтларда қандай ишлар билан бандсиз?\n- Мен январда, агар хабарингиз бўлса, жуда мураккаб вазиятда кетишга мажбур бўлганман. Устига-устак ковид билан боғлиқ ҳолат туфайли ҳамма ер ёпиқ эди. Уйимга бордим, мени йўқлаб ота-онам, қариндош-уруғларим келишди. Табиийки, кўп вақтни оила даврасида ўтказдим. Кейин ёз келди, Грузияда 30 йил давомида бўлмагандим. Шу боис она юртимга йўл олдим. Ҳозир эса Истамбулда яшаяпман.\n- Сиз “Пахтакор” билан жуда яхши натижаларга эришгансиз. Аммо охирги пайтларда бирор-бир клубда ишламаётганингиз бизни ҳайрон қолдирмоқда. Нима, ижодий таътил олишга қарор қилдингизми?\n- Менда бир қанча таклифлар бор эди. Афсуски, иш музокараларгача етиб бормади. Тўғри, музокаралар бўлмади, дея олмайман. Бироқ якунда ҳаммаси омадсиз чиқди. Биласиз, бундай жараён икки томоннинг ўзаро келишуви билан ниҳоя топади. Аммо музокара чоғида менинг шартларим уларникига, уларники эса менга тўғри келмади. Ўзим рад этган таклифлар ҳам бўлди. Ишлашга мойиллик билдиришга мажбур қилган таклифлар ҳам йўқ эмасди. Лекин, юқорида айтганимдек, якуний паллада нимадир ўхшамай қолаверди. Қабул қилишга розилик берадиган 3-4 та таклиф йўқ эмасди. Масалан, Нидерландиядан, Туркиядан, Дубайдан ва Қатардан. Хуллас, бугунги кунда мен бирор-бир жамоада ишламаяпман.\n- Эшитишимизча, укангиз Арчил Тбилиси мэри лавозими учун Каладзе билан кураш олиб бормоқда экан. Нима, бундан кейин укангиз ўзини сиёсат майдонида синаб кўрмоқчими?\n- Йўқ, буларнинг бари миш-миш гаплар холос. Ҳеч қандай асосга эга эмас. Танишларимиз кўп, айримлари ўзингизни сиёсатда синаб кўрмайсизми, деб айтишса, баъзилари эса бунинг аксини гапиришиб, сиёсат сизлар учун эмас, деганча маслаҳат бердилар. Дарҳақиқат, ўзимиз ҳам илгари сиёсат билан шуғулланмаганмиз. Қолаверса, бу иш билан машғул бўлишга хоҳиш йўқ. Ҳар ким ўзи биладиган иш билан машғул бўлгани маъқул. Биз футболда танилдик. Шу ўйинда ишлашда давом этамиз. Футболда ҳам кўп ишларни бажариш мумкин. Сиёсат ҳақидаги гап-сўзлар эса фақат миш-миш холос. Илгари ҳам сиёсат билан шуғулланмадикми, бундан кейин ҳам шуғулланмаймиз ва Тбилиси мэри лавозими учун ташкил этиладиган сайловда иштирок этиш ниятида эмасмиз.\n- Дўстингиз Рональд Куманнинг “Барса”даги ишлари юришаётгани йўқ. Бунинг асосий сабаби Мессининг клубдан кетиши билан боғлиқми?\n- Куманнинг иши юришмаётгани ва Мессининг кетиши билан боғлиқ “Барселона”даги ҳолат ўта мураккаб эканлигидан хабарим бор, албатта. Тўғри, Месси ва Мессисиз “Барселона” тамоман бошқа-бошқа клубдек таассурот қолдирмасдан қўймайди. Етакчи футболчи кетиб қолиши билан жамоадаги ички муҳит ва ўйинчилардаги руҳият ҳам шунга мос равишда яхши эмас. Устига-устак жамоанинг молиявий фронтдаги ишлари кўнгилдагидек эмаслиги ҳам Куманга ортиқча муаммо туғдирмасдан қолмаяпти. Ўйлайманки, раҳбарият Куманга муҳлат берар экан, у ихтиёридаги жамоани мураккаб вазиятдан бемалол олиб чиқиб кета олади. Нега деганда, унинг қўл остида бир қанча ёш ва иқтидорли футболчилар бор.\n- Эҳтимол, Куман сизни ёрдамчиси сифатида ишлаш учун “Барса”га таклиф қилмадими?\n- Куман мени таклиф қилгани йўқ.\n- Сиз “Пахтакор”дан кетган бўлсангиз ҳам Суперлигада бошқа бирор-бир клуб унга муносиб рақобат кўрсата олмаяпти. Шу сабаб “Пахтакор”нинг бу мавсумда ҳам чемпионликни расмийлаштиришига ҳеч ким шубҳаланмаяпти. Нима деб ўйлайсиз, муносиб рақобатчиларнинг йўқлиги лигамиз даражаси пастлигидан далолат берадими?\n- “Пахтакор” ва Суперлига масаласи билан боғлиқ саволингизга келсак, “Пахтакор”нинг барқарор даражага кўтарилиши учун қаттиқ меҳнат қилганмиз ва пойдеворни шунга мос равишда қурганмиз. Тўғри, кетганимдан бери клубда кўп нарса ўзгарган бўлиши мумкин. Бироқ тизим ўша-ўша ҳолатда ишламоқда. Ўйлайманки, клубда қолганлар ўз ишини жуда яхши бажаришмоқда. Шунинг учун “Пахтакор” жорий мавсумда ҳам чемпионга айланиши аниқ. Айтишим керакки, менга қадар ҳам менинг давримда ва мендан кейин ҳам “Пахтакор” узоқ йиллар давомида амал қилиб келган фалсафасига содиқлигича қолмоқда. Жамоанинг барқарорлиги сабаби ҳам мана шу фалсафага бориб тақалади. Агар ”Пахтакор” бундан кейин ҳам шу руҳда кетса, яқин йиллар ичида бошқа бирор-бир клуб унинг олдига туша олмаса ҳам керак.\nЭнди Суперлигадаги бошқа иштирокчиларга келсак, ўзим ишлаган даврдан келиб чиқиб айтадиган бўлсам, ўша кезларда бошқа иштирокчиларнинг ҳам иш юритишнинг ўзига хос тамойиллари ва фалсафаларини сезганман. Аммо уларнинг имконияти “Пахтакор”никичалик эмас. Боз устига аксарият иштирокчиларнинг молиявий аҳволи ҳам қониқарли даражада деб ўйламайман. Ўз-ўзидан бундай имкониятлар билан лиганинг байроқдори бўлиб турган клуб билан беллашиш осон эмас. Ўз тажрибамдан келиб чиқиб айта оламанки, “Пахтакор”да биз амал қилиб ишлаган тамойилларга ўхшаш жиҳатни “Насаф”да кўрдим. Бошқа жамоалардан фарқли равишда қаршиликлар клуби доим барқарор ўйин намойиш этиб келади.\nШунингдек, охирги 3-4 мавсум давомида АГМК ҳам ўзидан ёмон таассурот қолдирмаяпти. У ерда мураббийнинг қўли, клуб танлаган йўл истиқболли эканлиги сезилиб турибди. Ўз ўрнида раҳбарият ҳам АГМКдан қандай натижаларни кутаётганини аниқ баён этиб, шунга мос равишда ишлаш имкониятини яратиб беряпти. Шу жамоадан ҳам кўп нарса кутиш мумкин. Асосийси, уларда молиявий масала анча яхши йўлга қўйилган. Устига-устак олмалиқликлар қандай мақсад сари интилаётганликларини яхши билишади.\n- “Пахтакор” сизни яна ортга қайтармоқчи бўлди. Тошкент шаҳар ҳокими сизга бу масалада қўнғироқ қилган экан, тўғрими?\n- Йўқ, бу гапларнинг ҳаммаси ҳақиқатга мутлақо тўғри келмайди. Мени ҳеч ким ортга қайтаришга уринмади. Аксинча, раҳбарият бугунги кундаги бош мураббийнинг ишини енгиллатиш учун ҳамма шароитларни муҳайё қилмоқда. Ҳозир жамоада эмасман. Мутасаддилар эса бугунги мураббийга ишонч билдиришяпти. Ўз ўрнида юқоридагиларнинг ишончи ҳар қандай мураббийнинг ишини осонлаштирмасдан қолмайди. Уларнинг ўзаро ҳамкорлигида ҳеч қандай муаммо йўқлигига аминман.\n- Айтишларича, терма жамоамизда ишлаш таклифи билан сизга чиқишган экан. Бу гапларга нима дейсиз?\n- Йўқ, бу ҳам рост хабар эмас. Чунки мен терма жамоангизни бошқариш борасида ҳеч қандай таклиф олмаганман. Бу саволингизга менинг лўнда жавобим шу.\n- Сречко Катанец ҳақида нима деган бўлардингиз?\n- Катанецда турли терма жамоалар билан ишлаш борасида катта тажриба бор. Ўйлайманки, ЎФАдагилар терма жамоага бош мураббий танлаш масаласида адашмаганлар. Чунки улар Катанецнинг қандай савиядаги мураббий ҳисобланишини яхши билганлари боис шундай таклиф билан чиққанлар. Ўйлайманки, мураббий танлашда янглишмагансизлар. Унинг қўл остида терма жамоа дастлабки учрашувда қониқарсиз натижа қайд этган бўлса ҳам унинг ўйинида қандайдир ўзгариш борлиги кўзга ташланди. Ўз навбатида раҳбарият мураббий ва футболчиларга ёрдам бериб қўллашда давом этаркан, ишлар жойида бўлиши аниқ.\n- Кейинчалик сизни қаерда кўришимиз мумкин: Европадами ёки Осиёда?\n- Бу саволингизга аниқ жавоб беришим амримаҳол. Эртага қайси қитъада бўлишим мумкинлигини билмайман. Суҳбатимиз аввалида айтганимдек, хизматимга Европадан ва Осиёдаги клублардан таклифлар бўлганди, лекин бирорта таклифни қабул қилганим йўқ. Албатта, ўзимга қолса, Европадаги бирор-бир жиддийроқ клубда ишлашни хоҳлаган бўлардим. Ҳаммаси қандай кечишини эса олий ҳакам вақт кўрсатади. Унгача кутиб қолайлик.\n- “Пахтакор”да ишлаган пайтингизда учрашувлардан қайси бири кўпроқ ёдингизда қолган?\n- Биласизми, биз биргаликда хотирада анча вақт сақланиб қоладиган қатор учрашувларни ўтказганмиз. Бундай баҳслар Суперлига ва Осиё Чемпионлар лигасида кузатилган. Мисол учун ўз майдонимизда “Ал-Садд” ва “Ал-Ҳилол”га қарши кечган ўйинларни айтишим мумкин. Доҳада “Ал-Садд”га қарши беллашувни аъло даражада ўтказганимиз ёдимда. Ўшанда ҳаммамиз ўйиндан жуда катта қониқиш ҳосил қилгандик. Ўша пайтда рақиблар “Пахтакор”ни европача футбол кўрсатадиган клуб деб атагандилар. Рақибдан бундай эътирофни эшитиш ҳар кимга ҳам насиб қилавермайди. Ўйинимизни кимсан “Барселона”никига ўхшашиб кетишини таққослашлари – бу жуда ёқимли бўлганди. Мен буни жуда катта мукофот деб биламан. Чунки шундай эътирофни бошқалар ҳам билдиришганди.\n- Футболдан ташқари яна қандай ишлар билан шуғулланасиз, масалан, бизнес, тадбиркорлик...\n- Умуман олганда, менда қандайдир катта бизнес йўқ. Оилавий бизнесимиз бор. Лекин мен унда иштирок этмайман. Шунчаки, оила бизнесига мен ўз сармоямни киритганман холос. Шуниси аниқки, менда жиддий бизнес йўқ.\n- Сиз учун қайси шаҳарда яшаш қулайроқ: Тбилисидами ёки Истамбулда?\n- Ҳозир оилам билан Истамбулда яшаяпман. Футбол томоша қилиш учун тез-тез стадионларга бориб тураман. Гоҳида Мадридга, имкон туғилса Тбилисига боряпман. Аммо доимий яшаш жойи биз учун ҳозирча Истамбул бўлиб қолган.\n- Фақат ростини айтинг, Ўзбекистонни соғиняпсизми? Имкон туғиладиган бўлса, юртимизга қайтган бўлармидингиз?\n- Бўлмасам-чи! Албатта, Ўзбекистонни соғиняпман. Ахир у ерда кўплаб дўстлар орттиришга улгургандим. Қолаверса, бир-биридан ширин таомларингизни қўмсайман. Ортга қайтган бўлармидим? Ҳозир бу саволингизга ҳа ёки йўқ дея жавоб қайтара олмайман. Бироқ имкон туғилган заҳоти Ўзбекистонга қайтиб, дўстларим билан кўришишни хоҳлайман.\n- Янги иш жойингизда ўзбек футболчиларидан кимларни кўришни истаган бўлардингиз?\n- Ўзбекистонда иш бошлаган илк кунимданоқ бу ерда иқтидорли янги авлод вакиллари етишиб чиқаётганини айтгандим. Бугунги кунда Элдор Шомуродовнинг “Рома”да ўйнаётгани ҳам ўзбек футболида мана шундай иқтидорли ижрочилар талайгина топилишининг яққол исботи бўла олади. Ёки бўлмаса Машариповни олайлик. Жалолиддин майдонга тушган пайтда бор маҳоратини ишга солиб, тўлиқ 100 фоиз куч билан ҳаракатланади. У ҳам Европага бориб, шу ерга мос бўлган даражадаги футболда ўйнаши керак. Саволингизнинг асосий моҳиятига келсак, аввало ўзимга янги иш жойи топиб олай! Шундан сўнг қўл остимда ўзбекистонлик қайси футболчиларни кўриш билан боғлиқ масала ҳақида бош қотиришим мумкин.\n- “Пахтакор” мавсумдаги илк мағлубиятини мусобақа жадвалининг қуйи поғонасида бораётган “Андижон”га қарши кечган учрашувда қабул қилди. Бундай кутилмаган натижадан ҳайронмисиз?\n- Футбол шундай ўйинки, ютқазмайдиган клубнинг ўзи бўлмайди. Манаман деган “Барселона” ёки “Реал”дек клублар ҳам мавсум давомида мағлубиятга учрайдилар. Узоқ давом этган мағлубиятсиз серия интиҳо топганидан фожиа ясамаслик керак.\nЯнгиликлар » Спорт » "Мени ҳеч ким ортга қайтаришга уринмади". Нега таклифларни қабул қилмаяпти? Шота Арвеладзе билан суҳбат


10:47 / 14.02.2017\nАҚШ президенти Дональд Трампнинг миллий хавфсизлик бўйича маслаҳатчиси Майкл Флинн президентни рус элчиси билан муносабатлари ҳақида тўла хабардор этмагани учун истеъфога чиқди.\nФлиннинг истеъфоси у ўтган йилнинг декабрида Россиянинг Вашингтондаги элчиси Сергей Кисляк билан Россияга қарши санкцияларни муҳокама қилгани ҳақидаги хабарлар ортидан рўй берди.\nFox News телеканали хабарига кўра, Флинн вице-президент Майк Пенсдан маъмуриятга ўзининг Кисляк билан алоқалари ҳақида хато маълумот бергани учун узр сўраган.\nПрезидент маслаҳатчиси Келлиан Конуэй MSNBC телеканали учун берган интервьюсида эса Флинн Трампнинг мутлақ ишончини суиистеъмол қилгани ҳақида гапирган.\nФлинн Дональд Трамп ва вице-президент Майк Пенсдан узр сўради, у аввалига рус элчиси билан суҳбати мавзуси санкциялар бўлганини инкор қилди. Кейинроқ эса Оқ уйга берган маълумотида суҳбат давомида санкциялар ҳам муҳокама этилганини тан олди.\nКисляк билан музокара ўтказганида Флинн ҳали лавозимга тайинланмаганди, шу туфайли унинг ҳаракати (АҚШ номидан иш кўриш - таҳр.) Логан Актини бузиш сифатида талқин этилиши мумкин. Бу актга кўра, хусусий шахслар АҚШнинг бошқа давлатлар билан муносабатларига аралашиш тақиқланади.\nЛоган Акти 1799 йилда қабул қилинган, лекин шу вақтга қадар амалда қўлланмаганди.\nБундан аввалроқ Америка нашрлари Адлия вазирлиги Оқ уйни Флинн ва Кислякнинг алоқалари ҳақида огоҳлантиргани ҳақида ёзишганди. Адлия вазирлиги маълумотига кўра, Флинн Россия томонидан уюштирилган шантаж нишонига айланган бўлиши мумкин.


17 Октябрь 2017 17:00 1430\nҚирғизистон билан Ўзбекистон ўртасида жорий йил декабридан 2018 йил мартигача электр энергияси таъминоти бўйича шартнома имзоланди. Бу ҳақда “Миллий энергетик холдинг компанияси” ОАЖ бошқарув раиси Айбек Калиев 17 октябрь куни Бишкекда ташкил этилган матбуот анжуманида маълум қилди.\nҚирғизистон Ўзбекистонга бу даврда 550 млн кВт/соат электр энергияси экспортини амалга оширади. Шартнома бўйича етказиб бериладиган электр энергиясининг 1 кВт/соатига 2,4 центдан нарх белгиланган. Ўзбекистон бу шартнома бўйича Қирғизистонга 13 млн 200 минг АҚШ доллари миқдорида пул тўлайди.\nБу Қирғизистон учун бу йил Ўзбекистон билан имзоланган иккинчи шартномадир. Аввалроқ Қирғизистон Ўзбекистонга 1 кВт/соатига 2 центдан, жами 25 миллион АҚШ долларилик 1,25 млрд кВт/соат электр энергияси етказиб бериши бўйича шартнома имзолангани билдирилганди.\n2017-03-12 00:25:27 1151\n2019-02-01 13:38:20 274\n2018-11-21 19:03:17 930\n2016-12-17 08:24:07 1193\n2016-12-18 07:41:41 1079


Тошкент вилояти бош инфекционисти Гулжаҳон Йўлдошеванинг ҳибсга олиниши жуда жиддий сигнал, деб ҳисоблайди Олий Мажлис Қонунчилик палатаси депутати Расул Кушербаев. У шу масала бошқалар учун хулоса чиқариб оладиган иш бўлганини таъкидлади.\n5 октябрь куни Kun.uz'га интервью берган Расул Кушербаев суҳбат давомида шифокор Гулжаҳон Йўлдошева масаласига муносабат билдирди.\n«Тергов жараёнларига четдан баҳо берган ҳолда, шуни айтишим мумкинки, уни аёл киши эканлигини ҳисобга олиб, судгача бўлган вақтда қамоқ эҳтиёт чораси қўллашни кераги йўқ эди. (Суҳбат уюштирилган пайтда шифокор ҳали ҳибсхонада бўлган, унга нисбатан эҳтиёт чораси 6 октябрь куни уй қамоғига ўтказилди - таҳр.) Болалари вояга етмаган экан қандай қилиб болаларини ташлаб суддан қочишга уриниши мумкин. Бу биздаги тергов жараёнларини инсонпарвар эмас, балки кўпроқ зулмкор эканлигининг исботи бўлса керак. Агар қийналса, янада кўпроқ нарсаларни бўйнига олади, деб ўйлашса керак. Бундай вазиятларга ўзим ҳам гувоҳ бўлганман», — дейди у.\nКоронавирусга чалинган бемор ўлими ва 250 миллион сўм бюджет маблағларини талон-торож қилганликда айбланиб қамоққа олинган Тошкент вилояти бош инфекционисти Гулжаҳон Йўлдошева 6 октябрь куни ҳибсхонадан озод этилди, унга нисбатан қўлланилган қамоқ эҳтиёт чораси суд ажрими билан уй қамоғига алмаштирилди.\nЙўлдошеванинг яқинларига кўра, суд ажримида унга тергов якунига қадар ОАВга интервью бериши мумкин эмаслиги кўрсатиб ўтилган.\nАввалроқ, бошқа жиноят иши доирасида судланувчи депутат Расул Кушербаевга нисбатан прокуратура томонидан кўрсатма олишга ҳаракат бўлганини иддао қилганди. Гарчи бу гаплар судда ўз тасдиғини топмаган бўлса-да, депутат прокуратура органлари билан носоғлом муносабатда бўлиб келганини билдирган.\n«Кейинги марра — бож тўлови». Расул Кушербаев импорт қилинувчи машиналарга божни бекор қилиш таклифини илгари суради


Батафсил... Янги шарх қўшиш Қуёш - эҳтиёт бўлинг куйиб қолманг!\nТобланишнинг фойда ва зарари Ёз келиши билан барчамиз қуёш нурида тобланиш, чўмилишни орзу қила бошлаймиз. Лекин мутахассислар қуёшда тобланишнинг саломатликка фойдаси билан бирга зарари ҳам борлигини таъкидлашади. Шундай экан, дам олишга боришдан аввал ўзингизни муҳофаза қилиш тадбирларига ҳам аҳамият беринг.\nБатафсил... Янги шарх қўшиш Юз кремлари нимадан таркиб топган?\nЮз териси учун махсус воситалар, жумладан, кремлардан фойдаланамиз. Уларнинг тавсияномасида ёзилган сўзлар нимани англатишини ҳеч ўйлаб кўрганмисиз?\nАнтиоксидантлар — юз терсидаги озод радикалларни бартараф этиб (сабаби улар соғлом ҳужайраларни ўлдиради), тери қаришининг олдини олади. Яшил чой экстаркти ҳамда Е ва С витаминлари энг кучли антиоксидантлар ҳисобланади.\nМаълум бўлишича қўллар, тананинг бошқа қисмларига қараганда тезроқ қарир экан. Сабаби эса оддий: ахир, улар кунига неча маротабалаб сув, совун, кир ювиш кукуни, турли ишқорлар ва кимёвий воситалар таъсирига дуч келади. Бу каби ташқи омиллар натижасида қўл териси ёрилади, қуруқлашади, ажин билан қопланади. Зарарли кимёвий моддалар билан ишлаганда, кир ювганда, умуман қўлга салбий таъсир кўрсатувчи бирон юмуш билан шуғулланишдан аввал қўл терисини химоя қилувчи махсус крем-ниқобларни суртиш лозим, ёки қўл учун мўлжалланган резина қўлқоп кийиб олиш ҳам фойдадан ҳоли эмас. Батафсил... Янги шарх қўшиш Биринчи«123\tАнонс\tпрофилга кириш\tИсмни ёдга сақлаш


Словениядаги жамоа ижтимоий тармоқ ёрдамида таркибига янги футболчи қўшиб олди\n16:57 / 04.02.2016\nСловениянинг "Домжале" жамоаси испаниялик Альваро Брахи билан LinkedIn ижтимоий тармоғи ёрдамида битим тузди. Жамоа бош мураббийи Лука Эльснер ушбу сайтда "ҳужумкор ўнг қанот ҳимоячиси" қидираётгани ҳақида эълон берган. Шундан сўнг бир қанча номзодлар орасида Брахи танлаб олинган.\n"Домжале"нинг бюджети катта эмас, бизда янги футболчи сотиб олиш учун маблағ етарли эмас. Лекин бизга захира футболчиси керак эди, биз эса Словениядан талабларимизга жавоб берадиган футболчи топа олмадик. LinkedIn тармоғига мурожаат қилиш мураббийнинг ғояси. Биз ҳам буни яхши ғоя сифатида қўллаб-қувватладик. Натижада, бир қанча номзодларни кўрикдан ўтказдик ва якунда Брахи номзодида тўхталдик. Бир ҳафталик синовдан кейин у билан битим имзоланди", дея маълум қилган жамоанинг жамоатчилик билан ишлаш бўлими директори Грег Крмавнар.\nБрахи айни вақтда 30 ёшда. Унинг футболчилик фаолиятидаги охирги жамоаси "Видеотон" бўлиб турганди. У бу жамоада 4 мавсум давомида тўп сурган, 2014-15 йилги мавсумда 7та учрашув ўтказган, лекин мавсум охирида у билан шартнома узайтирилмаганди.


Одам савдоси муаммосини ҳукуматлар ўзаро ҳамкорликда ҳал қилишлари лозим\n22 апрел 2021, Тошкент вақти: 07:11\nҲуқуқ фаоллари фикрича, ўзбек расмийлари меҳнат муҳожирларини қабул қилувчи мамлакатлар расмийлари билан мигрантлар ва одам савдоси қурбонлари муаммосини ўзаро мувофиқлаштирилган ҳолда ҳал қилмас эканлар, ўзбек муҳожирлари билан боғлиқ вазиятнинг ўнгланиш\nЎзбекистондаги Эксперт ишчи гуруҳи 28 май куни Тошкентда “Ўзбекистондан четга ташқи меҳнат миграцияси ва одам савдосига қарши кураш йўллари” мавзуига бағишлаб анжуман ўтказди.\nЙиғилишда қатнашган бешта ноҳукумат нотижорат ташкилоти вакиллари ва мутахассислари меҳнат миграцияси ва одам савдосига қарши кураш усулларини такомиллаштириш бўйича таклиф ва хулосаларини тақдим қилдилар.\n- Анжумандан кўзланган мақсад Ўзбекистонда мавжуд бўлган ташқи меҳнат миграцияси ва шу билан боғлиқ бўлган яна бир муаммо одам савдосига қарши кураш йўлларини такомиллаштириш бўйича Ўзбекистондаги мустақил нодавлат ташкилотлар ва экспертлар фикрлари, хулосалари ва тавсияларини олиш эди. Анжуман якунида биз мана шу мақсадга эришдик. Анжуман муваффақиятли ўтди, деди Ўзбекистон эксперт ишчи гуруҳи раҳбари Суҳроб Исмоилов.\nЭксперт ишчи гуруҳи раҳбари икки сессияда бўлиб ўтган анжуманнинг биринчисида меҳнат муҳожирлари дуч келаётган муаммолар ва уларни бартараф қилиш йўллари муҳокама қилинганини айтди.\n- Биринчи сессияда маъруза қилган учта эксперт Ўзбекистонда ҳозирги кунда мавжуд бўлган ташқи меҳнат миграцияси ёки мухожирларга хос бўлган асосий муаммолар, хусусан, меҳнат мухожирларини Ўзбекистондан чиқиб кетиши билан боғлиқ, уларнинг мухожирлик давридаги ва мухожирликдан қайтиб келишда улар дуч келаётган муаммолар тўғрисида гапиришди. Улар бу муаммоларни Ўзбекистон ҳукумати мигрантларни қабул қилувчи давлат, Россия бўладими, Қозоғистон ёки Украина бўладими, мана шу мамлакатлар ҳукуматлари қандай ҳал қилишлари мумкинлиги ҳамда бу давлатлардаги ноҳукумат ташкилотлар ёки фуқаролик жамияти институтлари бу жараёнга ўз ҳиссаларини қўшишлари мумкинлиги ҳақида гапирдилар. Мана шу бўйича фикр-мулоҳазалар алмашилди, деди Суҳроб Исмоилов.\nАнжуманнинг иккинчи сессиясида Ўзбекистонда кўлами кенгайиб бораётган одам савдоси муаммосига қарши кураш ҳозирги кунда қандай олиб борилаётгани ва уни такомиллаштириш йўллари муҳокама қилинди.\nБу борада Истиқболли авлод нодавлат нотижорат ташкилоти раҳбари ва мутахассислари ўз таклифларини тақдим қилдилар.\nАнжуман қатнашчиларидан яна бири Ўзбекистон Инсон ҳуқуқлари “Эзгулик” жамияти раҳбари Васила Иноятова Озодликка меҳнат муҳожирлари ва одам савдоси анча вақтдан бери жиддий муаммо бўлиб келаётгани учун анжуманга айни мавзу танлангани муҳим аҳамиятга эгалигини айтди.\n- Бугунги кунда ана шу масаланинг актуаллиги шундан иборатки, бу ҳукумат доирасида ҳал қилиниши мумкин бўлган, яъни икки ёки ундан ортиқ давлатлар ўртасида ҳал қилиниши мумкин бўлган муаммо. Аммо ҳануз унга бир ечими топилгани йўқ. Менга хабар беришларича, бир кунда Россиядан бир нечта жасад олиб келишади. Россияда кунига бир нечта ўзбек қамалаяпти. Ёки Қозоғистонда аёлларнинг қул қилиб, бир қўлдан иккинчисига ўтказиб юборилаётгани, қийноққа солинаётгани ҳақида тинимсиз хабарлар келиб турибди. Ундан ташқари, Ички ишлар вазирлигида айнан шу муаммо билан ишлайдиган гуруҳ вакилларини биз Қозоғистон билан Ўзбекистон ўртасидаги чегарада ишлашаётганини кўрдик. Лекин шунақа воқеалар гувоҳи бўлдикки, ҳаттоки улар ҳам қандайдир манфаатлар эвазига уларни қўйиб юбораяпти, ўтказиб юбораяпти. Демак, бу муаммо Ўзбекистонда ҳал бўладиган эмас. Шунинг учун бу тадбир муҳим аҳамиятга эга бўлди, дейди Иноятова.\nАйни пайтда Эзгулик раҳбари йиғилишда тегишли давлат идораларидан вакиллар қатнашмаганидан таассуф билдирди.\n- Биз илгаридан шундай тадбирларга давлат идораларидан айнан шу муаммолар билан шуғулланадиган Ички ишлар вазирлигидан вакиллар қатнашишини хоҳлаган эдик. Афсус, бу муаммолар худди уларнинг даласидаги муаммоларга ўхшаб кўринадими ёки уларнинг нозик томонлари очилиб қоладими ёхуд улар "бир танқидга учраб қолмайлик", деб қўрқишади. Бу жуда ёмон ҳолат. Агар улар анжуманга келишса, ўртадаги қандайдир парда кўтарилган бўларди. 2008 йилда Эзгулик Инсон ҳуқуқлари декларациясининг 65 йиллигига бағишлаб тадбир ўтказди. Республика прокуратурасидан вакил қатнашди. Қирққа яқин одам қатнашди, шунақа қизғин бўлди. Элчихоналардан келган вакиллар ҳам прокуратура вакилларига таклифлар билан чиқишди, дейди Васила Иноятова.\nЭзгулик раҳбари ҳозирги кунда Ўзбекистонда энг долзарб муаммолардан бири ҳисобланган меҳнат миграцияси ва одам савдосига қарши кураш услубини такомиллаштиришда давлат идоралари ноҳукумат ташкилотлар билан ҳамкорликда ишласа, яхши натижаларга эришиш мумкинлигини айтди.\n- Биз берган таклифларни улар қабул қилишса, улар берган таклифни биз кўриб чиқсак, биз муаммоларни кўтарсак, улар ҳал қилишса, биргалашиб ечим топсак, жуда яхши бўлади. Биз анжуманда кўтарган муаммолар давлатлар ўртасида ечими албатта топилиши учун унинг бир механизми ишлаб чиқилиши керак. Ҳозир бундай механизмнинг ўзи йўқ. Бу нарсага ошкоралик беришнинг ўзи йўқ. Ҳукумат доиралари бу муаммоларга ошкоралик берилиши керак, деб яна бир марта айтамиз. Бунақа тадбирларни кўпроқ, тезроқ ва кенгроқ кўламда қилиш керак. Буни ҳукумат идоралари билан қилиш керак. Лозим бўлса, Россиядан, Россия элчихонасидан вакиллар чақириш керак. Уларнинг олдига конкрет талаблар қўйиш керак. Россия ёки бошқа давлатлар қабул қилган ҳужжатларни столга қўйиш керак. Балки ўша ҳужжатлар ичида бизнинг муаммоларга ечим бордир. Кеча ўтказилган тадбир бу йўлдаги биринчи қадам. Бундан кейинги тадбирлар ўз маҳсулини беради, деб ўйлайман, дейди Ўзбекистон Инсон ҳуқуқлари “Эзгулик” жамияти раҳбари Васила Иноятова.\nЎзбекистон эксперт ишчи гуруҳи раҳбари Суҳроб Исмоилов анжуман қатнашчилари ўртага қўйган таклиф ва хулосалар келаси ҳафта ҳукуматнинг тегишли идораларига берилишини айтди.\n- Биринчи навбатда, Эксперт ишчи гуруҳи шу анжуманга бешта ташкилот вакилларини, айнан шу соҳа бўйича мутахассисларни эксперт сифатида ҳамда сўзга чиқувчилар сифатида таклиф қилган эдик. Биз уларга айни муаммо бўйича пухта ўтказилган тадқиқотлар натижаларини тайёрлаб, бизга топширишлари ҳақида буюртма берган эдик. Ҳозир биз мана шу тадқиқотлар натижаларининг бир қисмини олдик. Қолганини олганимиздан кейин ҳаммасини жамлаб, 2 июн куни эълон қилмоқчимиз. Айни пайтда бу ҳужжатларни Ўзбекистондаги мана шу муаммолар билан шуғулланадиган ваколатли давлат идораларига расман топширмоқчимиз, деди Ўзбекистон эксперт ишчи гуруҳи раҳбари Суҳроб Исмоилов.\nЭслатиб ўтиш жоизки, “Ўзбекистондан четга ташқи меҳнат миграцияси ва одам савдосига қарши кураш йўллари” мавзуида 28 май куни Тошкентда ўтказилган анжуманда Эксперт ишчи гуруҳи вакилларидан ташқари Ўзбекистон Инсон ҳуқуқлари “Эзгулик” жамияти, меҳнат мигрантлари, мухожирларга методик ва ҳуқуқий ёрдам кўрсатувчи Ҳуқуқий муаммоларни ўрганиш маркази, “Истиқболли авлод” нодавлат нотижорат ташкилоти, Тошкентдаги дипломатик корпус вакиллари ва мустақил ахборот воситалари мухбирлари ҳам иштирок этди.


Мўсулдаги операция сабаб 100 мингдан ортиқ ироқлик ўз уйини тарк этди\n22:54 / 18.12.2016\nМўсулни ИШИД жангариларидан озод қилиш операцияси бошланганидан кейин 100 мингдан ортиқ ироқлик ўз уйини тарк этишига тўғри келди. Бу ҳақида Миграция халқаро ташкилоти баёнотига асосланиб, AFP хабар берди.\n"Бугунги кунга келиб, 103 872 нафар киши бошқа жойга кўчирилди, буларнинг аксарияти Найнава провинциясидан бўлиб, Мўсул мазкур провинция маркази ҳисобланади", - дейилади ташкилот хабарида.\n13 декабрь куни операция давомида 93,5 минг киши ўз уйини тарк этгани ҳақида маълум қилинган эди.\nИроқнинг катталиги бўйича иккинчи шаҳри бўлган Мўсул ИШИД террорчи ташкилотининг назорати остидадир. Мўсулни озод қилиш операциясига 17 октябрда старт берилди. Операция Ироқ Ҳарбий ҳаво кучлари ва АҚШ коалицияси авиациясининг қўллаб-қувватлаши остида ўтказилмоқда.\nИШИД операция эвакуация Мўсул ироқликлар\nПентагон: курдларнинг бир қисми ИШИДга қарши амалиётда иштирок этишни тўхтатди\nАҚШ 5 та давлатда ИШИДга қарши санкциялар киритди


«ДИНАМО» - «ЛОКОМОТИВ»: ЛИГАДА ҚОЛИШ ЁКИ ЧЕМПИОНЛИК ЎЙИНИ\nОлий Лига 29-турининг Самарқандда ўтадиган «Динамо» - «Локомотив» учрашуви барчанинг диққат эътиборида турибди. Ушбу баҳсдаги ғалаба ҳар икки жамоа учун жуда муҳим саналади.\nЎЙИН ҲАҚИДА: ФАҚАТ УЧ ОЧКО УЧУН «ЖАНГ»!\n«Динамо» - «Локомотив» иштирокидаги ушбу баҳс ҳар икки томон учун жуда муҳим саналади. ПФЛ қароридан кейин, лигада қолиш учун кураш олиб бораётган Самарқанд жамоаси учун сўнгги икки турда очко олиши ўта муҳимдир. Ҳозирда 32 очко билан 12-ўринда бораётган «Динамо» 11-ўринда 33 очко жамғарган «Қизилқум»ни таъқиб этмоқда. Шу боис «Динамо»ни ғалабадан бошқа натижа қониқтирмайди.\nБу борада «Локомотив»да ҳам ғалабанинг қадри жуда баланд. «Темирйўлчилар» Самарқандда уч очко илинжида келишмоқда. Сабаби айнан «Динамо» билан ўйиндаги ғалаба Тошкент клубига кетма-кет иккинчи чемпионликни тақдим этиши мумкин. Шундай экан, «Локомотив» ўтган йили кубок финалида Самарқандда ғолибликни қўлга киритгани каби, бу сафар ҳам кўхна шаҳарга соврин мақсадида келаётгани сир эмас. Икки томон учун ҳам очко жуда зарурлигини инобатга олсак, Самарқанддаги ўйин шиддатли ва муросасиз кечишини тахмин қилиш мумкин.\n«Динамо»нинг Олий Лига сўнгги беш туридаги ўйини:\n24-тур: Динамо - Олмалиқ - 1:0\n25-тур: Насаф – Динамо – 3:0\n26-тур: Динамо – Обод - +/-\n27-тур: Қизилқум – Динамо – 1:0\n28-тур: Динамо – Нефтчи – 1:0\n29-тур: Динамо - Локомотив\n30-тур: Машъал - Динамо\n«Локомотив»нинг Олий Лига сўнгги беш туридаги ўйини:\n24-тур: Локомотив – Навбаҳор – 2:0\n25-тур: Қизилқум – Локомотив – 0:2\n26-тур: Локомотив – Қўқон-1912 - 3:0\n27-тур: Нефтчи – Локомотив – 0:0\n28-тур: Локомотив – Бухоро – 2:0\n30-тур: Локомотив – Бунёдкор.\nЎЙИН АСИМОВГА ИШОНИБ ТОПШИРИЛДИ\nСамарқандда ўтадиган турнинг эътиборли ўйинларидан бири бўлмиш «Динамо» - «Локомотив» учрашувини бошқариб бориш Азиз Асимов бошчилигидаги ҳакамлар гуруҳига топширилган. Ўйин назоратчиси Арслон Ҳотамов.\n19 ноябрь (якшанба)\nЎЗАРО ЎЙИНЛАР: УСТУНЛИК «ДИНАМО»ДА\n“Динамо” ва “Локомотив” Олий Лигада 23 марта тўқнаш келишган. “Динамо” 10 та ўйинда ғолиб бўлган, 3 та ўйин дуранг ҳисобида якунланган. “Локомотив” ҳам ушбу рақибни ҳозирга қадар 10 марта мағлуб эта олган. Тўплар нисбатида эса устунлик “Динамо” томонида - 33:32. Ўзаро ўйинларда “Динамо” 33, “Локомотив” эса 33 очкони қўлга киритган.\n“Локомотив”нинг ўзаро ўйинларда қозонган энг йирик ғалабаси – 4:0 га тенг. “Динамо”да бу кўрсаткич янада каттароқ – 5:0. 2009 йилги баҳсда Азамат Абдураимов бошчилигидаги «Динамо» Илҳом Юнусов, Дэвид Ония, Андрей Акопянц, Эркин Бойдуллаев, Баҳодир Насимовларнинг Филимонов дарвозасига киритган голлари эвазига «Локо»ни 5:0 ҳисобида мағлуб этишган.\nБиринчи даврада ўтган баҳсда «Локомотив» «Динамо» устидан 2:0 ҳисобида зафар қучган. Ўшанда Икром Алибоев ва Мурод Бобожоновларнинг голлари «Темирйўлчилар»га ғалаба келтирган. Шу куни «Динамо»да гол уриш учун жуда кўп имконият юзага келган бўлсада, вазиятлардан унумли фойдаланилмаганди.\n«Динамо» сўнгги марта «Локомотив»ни Самарқандда 2013 йилда мағлуб этган. Ўшанда Санъат Шихов томонидан 90+3-дақиқада киритилган гол самарқандликларга ғалаба келтирган.\nСамарқанддаги ўзаро сўнгги олти учрашув:\n16.04.2015 «Динамо» - «Локомотив» 0:1\n06.06.2014 «Динамо» - «Локомотив» 1:2\n29.09.2013 «Динамо» - «Локомотив» 1:0\n«Динамо» - «Локомотив» учрашувида бир қатор эски танишлар рўбарў келишади. Жумладан, «Динамо» сафидаги Фарҳод Тожиев, Темур Жўраевлар ўз вақтида «Локомотив» сафида тўп суришган. Фарҳод пойтахт клуби сафида чемпионат тўпурарларидан бирига айланганди.\n«Локомотив» таркибидаги ҳимоячи Салим Мустафоев Самарқанд футболи тарбияланувчиси саналиб, айнан «Динамо» сафидан «Локо»га йўл олганди. Шунингдек, ҳозирда «Локо» посбони бўлган Игнатий Нестеров ҳам Олий Лигадаги дебют ўйинларини айнан «Динамо» сафида ўтказган. Қолаверса, жамоа яримҳимоячиси Садриддин Абдуллаев 2007 йилда «Динамо» сафида яхши мавсумни ўтказиб, «Динамо»нинг ўша мавсумни 5-ўринда якунлашига катта ёрдам берган.\nЭслатиб ўтамиз, «Динамо» - «Локомотив» учрашуви чипталари стадион кассаларида сотилмоқда. Ўйин якшанба куни соат 14:00 да бошланади.\nУчрашув бошланиш вақти: 14:00.\nЎқилди (марта): 1305. Киритилган сана: 2017-11-18 00:00:00.


ҲАжвиялар * ҲАнгомалар * ХАндалар - Андижоннома\nҲАжвиялар * ҲАнгомалар * ХАндалар\nҲАжвиялар * ҲАнгомалар * ХАндалар\nСУВ ИЧАМИЗ ДЕБ...\nХотинининг раъйига қараб, биргаликда ресторанга кириб келган Қўзимурод эшикоғасининг илтифотидан ҳайрон бўлди.\n- Эй, келинглар, келинглар! Қадамларингга ҳасанот! Сизларни анчадан бери орзиқиб кутаётгандик.\nУ эшикоғаси янглишмаяптимикин, деган хаёлда ортига ўгирилди. Ўзларидан бошқа ҳеч ким йўқлигини кўриб, елкасини қисди.\n- Бизни айтяпсизми? - ҳайронлиги ортди Қўзимуроднинг. - Аёлим билан боя тандир сомса егандик. Шунга чанқаб кетиб бир қултумгина...\n- Ҳаммасини яхши тушунаман, - эшикоғаси майин жилмайиб, рангли лампочкалар ёғду сочган зал томон қувонч билан хитоб қилди: - Шеф, кутаётган меҳмонларимиз келишди!!!\n«Шеф» деганлари зал мудири экан. Зум ўтмаёқ қўлида гулдаста тутганича ҳаллослаб етиб келди. Гулдастани енгил таъзим бажо айлаганча Қўзимуроднинг аёлига узатгач, уларни оппоқ дастурхон солинган жойга илтифот билан етаклади.\n- Йўқ, йўқ! - Қўзимурод бир-икки қадам босмаёқ оёғини паркет полга маҳкам тираб олди. - Биз чанқадик, холос, шунга... Қорнимиз тўқ деяпман-ку! Боя еган сомсамиз сал шўрроқ экан-да. Шунинг учун сув ичамиз деб...\n-Тушунаман, ҳозир ҳаммасини шай қиламиз, - кўзларини маъноли қисди зал мудири, - Сизлар манави жойда хотиржам ўтириб туринглар. Официант, буёғини тезлатинглар! Ҳой мусиқачилар, қани шўхроғидан чалинглар-чи!\nОғир мусиқани эзғилаётган созандаларга жон кирди. Оппоқ фартук таққан офицанткалар ҳаш-паш дегунча столни турли пишириқлар-у ажабтовур ичимликлар билан тўлдириб ташлашди. Буни кўриб Қўзимуроднинг ранги қув ўчди. «Бу ердагилар «план»ини бажаришолмай бизга ўхшаганларга топган-тутганларини зўрлаб егизишга ўтволишибди-да. Оббо, ғирромлар-ей! Найрангингга учадиган аҳмоқ йўқ». У калласига келган ўйдан ўзини қўярга жой тополмай, ўрнидан туриб кетди.\n- Ие, бу қанақаси?! - зал мудири уни елкасидан босиб, қайтадан стулга ўтқазди. - Ахир биз сизларни анчадан бери орзиқиб кутаяпмиз. Эҳ, бу кунга етгунча...\nҚўзимурод «уҳ» тортиб, бўлаётган ишларга анграйиб қолган хотинига қараб қовоғини солди. «Ҳаммасига хотини сабабчи. Чанқадим демаганида бу кўргилик йўқ эди. Ҳамён қурғур эса... Ёнидаги бор пули анави салатга ҳам етмайди. Столдагиларнинг нархи боқувдаги қўчқорнинг пулига тенг бўлса керагов. Оббо, энди нима қилдим?»\n- Қани, қани, азиз меҳмонлар, ёқимли иштаҳа. Ўз уйингларда ўтиргандай ҳеч тортинмай олаверинглар! - илтифот қилди зал мудири. - Буларнинг ҳаммаси сизлар учун. Ҳа, айтмоқчи, оғайни, “оқи”дан кетадими ёки...\n- Э, йўқ! - қўлларини олдинга чўзиб эътироз билдирди Қўзимурод. - Фақат чанқаганмиз, холос. Бизни кимларгадир ўхшатяпсизлар, шекилли. Жон ака, бизга жавоб беринг, тезроқ уйимизга кетишимиз керак. Ўзи шусиз ҳам фермеримдан гап эшитадиган бўлдим. Биласизми мен...далада ғўзаларга сув қўйишим керак-да.\n- Бундай тантанада ишдан гапирманг-е! - зал мудири шундай деб ароқ тўла қадаҳни Қўзимуродга узатди. - Қани, меҳмон, ресторанимизнинг янада гуллаб-яшнаши учун олайлик!\nҚўзимуроднинг боши қотиб қолди. «Индамай олаверай, деса чўнтак чатоқ. Бу ёқда манави пўрим қистаб қўймаяпти. Бизни барибир кимгадир ўхшатишяпти-да».\n- Ахир тушунсангизчи, - деди у охири тоқати тоқ бўлиб.- Мен бунча емишга, ичимликларга қандай қилиб пул тўлайман?! Ёнимда бор-йўғи бир баклашка минерал сувга-ю йўлкирага яраша пул бор, холос.\nҚўзимурод овозини баландлатиб юборди шекилли, бошқа хўрандалар ҳам улар томон бир-бир қараб қўйишди. Зал мудири бунга парво қилмай, уларни яна дастурхонга таклиф қилди. Қўзимурод бир зум ўйланиб турди-да, энсаси қотиб ўтирган хотинига шипшиди:\n-Э, буёғи нима бўлса бўлар, Сарви. Қорнингга сиққанича еб-ичавер! Қисталанг қилиб қолгудек бўлишса, манави соатимни, қўлингдаги узугингни гаровга бериб, кетаверамиз-да.\nБир-иккитадан қадаҳ кўтарилиб, ул-бул нарсалар тановул қилингач, зал мудири «мен ҳозир» деб ўрнидан турди. Сал ўтмай уларнинг ёнига капалак нусха бўйинбоғ таққан, тепакал, басавлат кишини етаклаб келди. Аллақаердан пайдо бўлган видеокамерачи ҳам стол атрофида айлана бошлади.\nБуни кўриб Қўзимуроднинг баданидан муздай тер чиқиб кетди. «Буёғи қизиқ бўлди-ку, а? Пулини тўламаймиз дейишяпти, деб устимдан дарров арз қилибди-да, номард! Мен унга бор гапни тушунтиргандим-ку?! Энди бўлса, ҳеч нарса билмагандек, орқада қўл қовуштириб туриши нимаси? Телевизорга ҳам олдиришяпти. Ҳадемай мелиса чақиришса керак. Э, чанқамай ўл, Сарви! Бир қултум сув ичамиз деб бошимизни машмашага тиқиб олдик. “Fўзани чанқатиб қўйиб, ресторанма-ресторан юрибсанми” деб фермерим ҳам адабимни берадиган бўлди-да.\n-Хўш, меҳмонлар, зерикмай ўтирибсизларми? - басавлат кимса Қўзимурод ва унинг хотини билан бош ирғаб саломлашгач, рўпарадаги стулга ўтирди. - Таомларимиз, хизмат кўрсатишимиз сизларга ёқдими? Ҳа, раҳмат, раҳмат! Энди сизларга аталган арзимас совғаларимиз бор. Йўқ дейишинглар нимаси? Ахир сизлар ресторанимиз очилгандан бери қадам ранжида қилган юз мингинчи хўрандаларимизсиз! Кунда одам санайвериб, ходимларимиз ўша бахтли одам ким бўларкин, деб юришарди. Қаранглар-а, юбиляр хўрандалик сизларга насиб этибди! Жамоамиз номидан сизларни қутлаймиз. Ресторанимизга тез-тез келиб туринглар!\n...Қайтаётганларида хотини эрига гап қотди:\n-Дадаси, ресторан деганлари жа-а зўр экан-а! Ҳар замонда шаҳарга келиб, кириб турсак бўларкан. Ҳам бепул боқишаркан, ҳам совға беришаркан.\n-Оғзингни юм!- кайфи ошган Қўзимурод хотинини жеркиди.- Агар саноқдан адашишганда ҳозир ўзинг уйга ёлғиз кетаётган бўлардинг, хўпми? Юбилейларини олдинроқ айтмай, андак диққат қилишганини ҳисобга олмасак, мазза қилдик-да! Мабодо телевизўрда кўрсатгудай бўлишса, рестораннинг директори ошнам бўлади, дейман. Маҳалламиздагилар кимлигимни бир билиб қўйсин. Ҳа, айтмоқчи, ишқилиб чанқамаяпсанми, Сарви?


Нурмат Отабеков: “Ўзбекистонга “Ламбда” штамми кириб келиши эҳтимоли мавжуд - Darakchi\nНурмат Отабеков: “Ўзбекистонга “Ламбда” штамми кириб келиши эҳтимоли мавжуд\nЖИНОЯТ 22.07.2021, 13:55\nХабар қилинганидек, Ўзбекистон Электрон оммавий ахборот воситалари миллий ассоциацияси ташаббуси билан Соғлиқни сақлаш вазирлиги ҳамкорлигида ЎзЭОАВМА медиа-холлида “Вакцина – саломатлик ва чекловларсиз ҳаёт” мавзусида Очиқ мулоқот ташкил этилди.\nМутахассислар оммавий ахборот воситалари вакилларини қизиқтираётган саволларга жавоб бериш асносида бугунги пандемик вазият билан боғлиқ бир қатор муҳим жиҳатларга ҳам эътибор қаратишди.\nСанитария-эпидемиологик осойишталик ва жамоат саломатлиги хизмати бошлиғи ўринбосари Нурмат Отабеков коронавируснинг янги штаммлари ҳақида тўхталиб, уларнинг барчасига қарши курашда вакциналарнинг аҳамияти юқори эканлигини таъкидлади.\n“Айни пайтда юртимизда коронавируснинг бир қанча штаммлари аниқланган. Бугунги кунда Жанубий Америкада кенг тарқалаётган “Ламбда” штамми ҳам мамлакатимизга кириб келиши мумкинлигини ҳеч ким инкор қилолмайди”, - деди Нурмат Отабеков.\nУнинг таъкидлашича, бугунги кунда Жанубий Америкада тарқалаётган короавирус инфекциясининг 30 фоизи бевосита янги “Ламбда” штамми билан боғлиқ. Мазкур штамм бошқаларга нисбатан ўта юқувчанлиги, тез тарқалиши, оғирриоқ ўтиши билан ажралиб туради. Аввалги штаммлар фақат бемор билан мулоқот асносида юқиши аниқланган бўлса, “Ламбда” штамми билан ҳатто беморнинг ёнидан ўтиб кетиш асносида ҳам касалланиш мумкин. Жаҳон соғлиқни сақлаш ташкилотининг маълумотларига кўра, илк бор 2020 йилнинг декабрь ойида Перу, Эквадор, Аргентинада аниқланган “Ламбда” айни пайтга қадар дунёнинг 30 дан ортиқ мамлакатига тарқалиб улгурган.\n“Вакцина ҳар қандай штаммга қарши самара бериши мумкин, – деди Н. Отабеков. – Чунки, бу штаммларнинг барчасининг асосида SARS-CoV-2 коронавируси ётади. Шу боис, одамларимиз, турли мишмишларга ишонмасдан, албатта вакцина олиши, шу билан бирга карантин талабларига ҳам изчил амал қилишни тўхтатмаслиги шарт.


Жаҳонгашта Райнер Цитлоу » Новости Узбекистана сегодня: nuz.uz\nНовости Узбекистана → Чойхона → Жаҳонгашта Райнер Цитлоу\n15-08-2017 10:59 0 879 Рейтинг1 Чоп этиш\nЖаҳонгашта Райнер Цитлоу\nГиннес рекордчиси янги автоюришга тайёргарлик баҳонасида Ўзбекистонга ташриф буюрди\nРайнер Цитлоу – немис автосаёҳатчи ва пойгачиси. Олис масофаларга автомобилда сафар қилиб бир неча марта исмини Гиннеснинг Рекордлар китобига ёздирган. Яқинда у «Янги Тигуан – Буюк Ипак йўли» лойиҳаси доирасидаги навбатдаги саёҳатга тайёргарлик кўриш учун мамлакатимизга келди. Германиянинг Ўзбекистондаги элчихонасида пойгачи билан учрашув бўлиб ўтди.\nАсли касби сайёҳлик менежери (у бир туроператорда ижрочи директор бўлиб ишлайди – И.А.) бўлган Цитлоу пойгачилик ва саёҳатчилик фаолияти давомида уч марта Гиннес рекордини қайд этган. Ўтган йили у Магадан шаҳридан йўлга чиқиб, бутун Россияни, Польша, Германия, Франция, Испанияни кесиб ўтиб Португалия пойтахти Лиссабонга етиб борган эди. 15 000 км.лик ушбу йўналиш 8 кунга мўлжалланган эди, бироқ Райнер жамоаси уни 6 куну 10 соатда босиб ўтишга муваффақ бўлди. Ундан аввал эса Жанубий Африкадан Норвегиягача бўлган 19 минг км йўлни 9 кунда босиб ўтиб, яна бир рекорд ўрнатган. Ниҳоят, шу йилнинг апрелида Цитлоу жамоаси 3 куну 3 соатда 8000 км юриб Дакардан (Жанубий Африка) Москвага етиб борди.\n12 300 километрлик Шанхай – Венеция йўналиши 11 мамлакатдан ўтади.\nХўш, жаҳонгашта немисни бизнинг юртга қайси шамол учирди? Бу гал у яна бир олис сафарни режалаштирган: Шанхай шаҳридан нақ Венециягача, масофа 12 300 километр, йўналиш қадим Буюк Ипак йўли бўйлаб жойлашган 11 давлат, жумладан, Хитой, Қирғизистон, Ўзбекистон, Туркманистон, Эрон, Туркия, Болгария, Сербия, Хорватия, Словения ва Италия орқали ўтади. Цитлоу ва жамоаси ана шу сафарга ҳозирлик кўрмоқда.\nЎзининг мўлжалига кўра, Шанхайдан Венециягача йўлни босиб ўтишга 6 кундан камроқ вақт керак бўлади. Агар ҳисоби ўнг келса, бу янги жаҳон рекорди бўлиши аниқ. Бутун йўл Россиянинг Калуга шаҳридаги қўшма корхонада ишлаб чиқарилган янги Volkswagen Tiguan TSI 150 о.к. автомашинасида босиб ўтилади. Дарвоқе, пойгачи фақат Volkswagen билан ҳамкорлик қилади, у бурунги барча рекордларига Volkswagen йўлтанламаслари ёрдамида эришган.\n«Янги Тигуан – Буюк Ипак йўли» деб номланган мазкур лойиҳага 20 август куни Шанхайда старт берилиши керак. 25 июлдан бери жамоа Венециядан Шанхайгача бўлган трасса билан танишиб келмокда. Йўналишнинг тахминан 1000 км қисми Ўзбекистон ҳудудидан ўтади. Сафар мобайнида Райнер Цитлоуга россиялик автожурналист Петр Баканов ҳамда фотографлар Александр Погодин ва Димитрий Макаровлар ҳамроҳлик қилишади.\nПойгачи 2005 йилдан буён ўзи учун ажойиб бир анъанани жорий қилган: рекорд қозониш учун босиб ўтилажак ҳар бир километр учун 10 цент миқдорида хайрияга ажратади ва бутун дунё бўйлаб жойлашган SOS Болалар маҳаллаларини қўллаб-қувватлаб келади. Бу сафарги лойиҳасида мазкур мақсадни амалга ошириш учун Райнер Цитлоу Ўзбекистонни танлади ва Шанхайдан Венециягача бўлган 12 300 км.лик масофа учун жами 1230 евро миқдоридаги маблағни 6 август куни Самарқанд шаҳрида жойлашган SOS Болалар маҳалласига топширди.\n– Ўтган рекордларимизга шубҳа билан қараганлар бўлди, – дейди автопойгачи Райнер Цитлоу. – Гўё, биз йўлга сарфланган вақтни, жой номларини ўзимиз истаганча ёзиб қўяётган эмишмиз. Бўлмаган гап! Автомобилимизга пломбалаштирилган Tag Heuer секундомери ва автомобилнинг қачон, қаерда ҳаракатланаётганини кўрсатиб турадиган GPS-трекер ўрнатилган. Агар билсангиз, секундомер фақат давлат идоралари ходимлари томонидан махсус ҳужжатлаштирилиб, уни ишлатишга махсус имзо ва муҳр босилган ҳолда рухсат этилади. Бундан ташқари, бутун жараён фото ва видеога олиниб борилади.\nЦитлоу ҳамиша Volkswagen компаниясининг йўлтанламасларида автосафарга чиқади.\nЯнги сафар учун Райнер Цитлоу Continental шина русумини танлади. Айтишича, кўп функцияли ContiCrossContact LX Sport SUV-шиналари экстремал иқлим шароитларига мослаштирилгани ва максимал ихчамлиги, турли ландшафтларда юқори ҳаракатланувчанлиги билан қулай. Ушбу универсал ёзги шиналар айнан йўлтанламас ва 4х4 тортиш тизимли машиналар учун махсус ишлаб чиқилган.\nАвторекордчи Volkswagen концернидан ташқари, Lukoil (мотор мойи), Champion (ёнилғи-мойлаш материаллари), Ferodo (Federal-Mogul Motorparts), Goodyear, Exide Technologies, Kuehne+Nagel Group, BORBET, Inmarsat компаниялари билан ҳам ҳамкорлик қилади.\nНима ҳам дердик, тиниб-тинчимас автопойгачи Райнер Цитлоу ва унинг жамоасига навбатдаги жаҳон рекордини ўрнатишда сабр ва улкан муваффақият тилаб қоламиз!


Самарқандда ёшлар бандлигини таъминлаш учун 24,5 минг гектар ер майдони ажратилади - zarnews.uz\nДавлатимиз раҳбари топшириғига асосан жойларда ёшлар бандлигини таъминлаш, уларга қишлоқ хўжалиги маҳсулотлари етиштириш ва деҳқончилик билан шуғулланишлари учун ер майдонлари ажратиш белгиланган эди.\nВилоятимиз туманларида қишлоқ хўжалиги маҳсулотларини етиштириш учун ёшларга ер майдонларини ажратиш ва янги иш ўринларини яратиш режалари ишлаб чиқилди.\nЁшлар бандлигини таъминлаш учун вилоятимизнинг 14 туманида яшовчи 2 минг 547 нафар ёшларга 24 минг 571 гектар ер ажратиш белгиланди. Жорий йилнинг 10 февралигача ёшлар учун 628 гектар ер майдони ажратилди. Бандликни таъминлаш режасига кўра ер ажратиш орқали 160 мингта янги иш ўрни яратиш режалаштирилган бўлса, ҳозиргача 2,56 мингдан ортиқ доимий иш ўринлари яратилди.\nСамарқанд вилоят қишлоқ хўжалик бошқармаси ахборот хизмати.\nТеглар: ер ёшлар


Бугун кўрилган тушларнинг аҳамияти ҳақида - Tushlar-tabiri.uz\nТуш – бу илоҳий кечинма бўлиб, одамзод уни ўрганиш билан юз йилдан бери овворалар. Инсон тушда кўп саволларига жавоб олиши ва муҳим малумотларга эга бўлиши мумкин. Бундан ташқари, тушда киши келажагига алоқадор ишларни ҳам кўриши исботланган. Базан кўрилган тушлар тезда ўнгидан келса, базилари эса йиллар давомида ўз тасдиқини топади. Айрим тушлар эса ҳеч қандай муҳим аҳамиятга эга эмас.\nЯкшанба ва душанба оралиғида кўрилган тушлар\nЯкшанба ва душанба оралиғида кўрилган тушлар уйқудаги одамнинг писихологик ва ҳиссий туйғуларини номоён қилади. Бу пайтда инсон кучли кечинмаларни бошидан ўтқазади. Ҳаётда психологик тарафдан қанча кучли босим бўлса, шунчалик ғалати ва тушунарсиз тушлар кўрасиз. Қоида тариқасида, бу тушлар ўнгидан келмайди. Аммо, тушингиз ҳаётда содир бўлса, воқеа ҳалокатли бўлмайди. Иш ҳафтасининг бошида кўрилган тушларга аҳамият бермаслик тавсия этилади.\nДушанба ва сешанба оралиғида кўрилган тушлар\nДушанба ва сешанба оралиғида кўрилган тушлар, туш соҳибининг ижодий фаолиятини ифодалайди. Бундай тушлар ёрқин ва ҳиссиётларга бой бўлиши билан бошқаларидан ажралиб туради. Бундай пайтда тушдаги ҳолатга этибор қаратмоқ лозим. Агар кеча сизга жуда кўп ёқимли таассуротлар қолдирган бўлса, демак сиз янги ғояларни амалга оширишни фаол бошлашингиз, ишдаги фаолликни янада оширишингиз керак. Агар кўнглингизда ёқимсиз ғашлик билан уйғонган бўлсангиз, унда янги ишларни бироз четга суриб қўйган мақул. Бундан ташқари бугунги оқшомда кўрилган ғалаба мазмунини англатувчи тушлар ўнгидан келиши эҳтимоли юқори ҳисобланади. Тушингизни кейинги ўн кун ичида амалга ошишини кутишингиз мумкин. Агар кўпроқ вақт оралиғида амалга ошмаса, демак бу тушни унуцангиз ҳам бўлади.\nСешанба ва чоршанба оралиғида кўрилган тушлар\nСешанба ва чоршанба оралиғида кўрилган тушлар, фаоллик ва турли мавзуларга бой. Ушбу тартибсизликда ягона тўғри семантик ипни топиш деярли мумкин эмас. Бундай тушлар ҳақиқатда амалга ошмайди. Бироқ, тушнинг баъзи бир қисмларида ҳеч қачон ёмон нарсалар бўлмаслиги эҳтимоли кам.\nЧоршанба ва пайшанба оралиғида кўрилган тушлар\nЧоршанба ва пайшанба оралиғида кўрилган тушлар катта аҳамиятга эга. Ушбу кеча узоқ вақтдан бери ишлаб чиқилган вазифани ҳал қилишга, муҳим саволларга жавоб топишга ёрдам беради. Молиявий инқирозни бартараф этиш усуллари ёки низоларни ҳал қилиш усулларини кўрсатиб, жуда тақдирли аҳамиятга эга бўлиши мумкин.\nПайшанба ва жума оралиғида кўрилган тушлар\nУшбу кун ишдан кўра шахсий ҳаётга кўпроқ қизиққанлар учун муҳимдир. Пайшанбадан жумагача кўрилган туш муҳим. Бу даврда интуисиянинг кучайиши кузатилади, бунинг оқибатида тушлар орқали натижалар намойиш этилади. Эрталаб эслай оладиган барча воқеалар ҳақиқий ҳаётда ўз ўрнини топади. Жума кечасининг ҳиссий фонининг маъноси келажакдаги яхши ёки ёмон воқеаларни кўрсатади. Агар сиз бирон бир ёқимли нарсани туш кўрган бўлсангиз, унда ҳаётда омадни кутишингиз керак.\nЖума ва шанба оралиғида кўрилган тушлар\nЖума ва шанба оралиғида кўрилган тушларда, тақдим этилган қувончли воқеалар ва ёқимли таассуротларнинг кўплиги, ҳамда келгуси кунларда жуда кўп ижобий ҳис-туйғуларни олиш ҳақида гапиради. Кўпинча бу тунда кўрилган тушлар нафақат туш кўрган одамнинг ўзи учун, балки унинг яқин дўстлари ёки оила аъзолари учун ҳам яқин келажакдаги воқеаларни тавсифлайди.\nШанба ва якшанба оралиғида кўрилган тушлар\nШанбадан якшанбагача кўрилган тушлар бир кунда ҳам амалга ошиши мумкин. Бундан ташқари тушда кечадиган воқелар, туш соҳибининг кайфиятига ҳам боғлиқ бўлади. Агар сиз бирон бир яхши нарсани тушда кўрган бўлсангиз, унда сиз унинг ижобатини кутишингиз керак. Тушда кўрилган салбий обриз эса, ҳақиқий ҳаётда ўзини намоён қилмаслиги мумкин.


Таксичиларни чув туширган фирибгар қиз жазога тортилди – Газета.uz\nТаксичиларни чув туширган фирибгар қиз жазога тортилди\nТаксичиларни алдаб, бир неча миллион сўмлик пулларни ўзлаштирган қиз беш йилга қамалди.\n28 сентябрь 2018, 14:58 Жамият\nШу пайтгача бир неча бор судланган, кўплаб таксичиларни алдаб, уларнинг машинасидаги пулларни ўғирлаган қизган исбатан ҳукм ўқилди. Бу ҳақда жиноят ишлари бўйича Тошкент шаҳар судининг судьяси Зафарбек Нурматов «Газета.uz"га маълум қилди.\nТўлқин (исм-фамилиялар ўзгартирилди) Самарқанд шаҳрининг Улуғбек автобекатида автомашинасини бир четда тўхтатиб, мижоз кутаётганди. Бу орада бир неча нафар киши унга Тошкент шаҳрига олиб боришни тайинлаб, у-бу нарсаларни бериб кетди. Бир киши эса, елим халтада пул олиб келди-да, шуни Тошкентга олиб бориб берсангиз. Сизни айтган одамим кутиб олади, деди у.\nСўнг у ҳайдовчининг қўл телефонидан Тошкентга қўнғироқ қилди ва автомашинанинг давлат рақамини айтди. Шундан сўнг у омонатини қолдириб кетди.\nОрадан кўп ўтмай буюм ва пул жўнатмасини қабул қилган такси ҳайдовчиси олдига кўринишидан 23−25 ёшлар чамасидаги қўлтиқтаёқли қиз келди-да, Тошкент шаҳрига кетмоқчи эканлигини айтди. Ўз навбатида, Тўлқин ундан Тошкентнинг қайси манзилига боришини сўради.\nБунга жавобан ҳалиги қиз дастлаб Яшнобод туманида яшовчи синглисидан уйининг калитини олиб, сўнг Чилонзор туманига боришини айтди.\nОлис йўлга чиққач, табиийки, зерикмаслик учун ўзаро суҳбат бошланади. Ҳалиги қўлтиқтаёқли қиз гапга анча чечан экан. Ҳамроҳларига у ўзини «Мадина» деб таништирди.\nУч йил муқаддам автоҳалокатга учраган экан. Самарқандга даволаниш учун келган, энди даволаниб, Тошкентга қайтаётган экан. Автомашина салонидаги йўловчилар унинг икки нафар ёш боласи борлигини эшитиб, ачиниб қарашди. Кўзларини йўлдан узмай автомашинани бошқариб бораётган Тўлқин ҳам Мадинага худо хоҳласа, ҳали ҳеч нима кўрмагандек бўп кетасиз, дея далда берди.\nХуллас, улар Тошкентга етиб келишгач, йўловчиларнинг икки нафари Чилонзорда, яна бир аёл эса, Авиасозлар бозори олдида тушиб қолди. Мадинанинг илтимосига кўра, Т. Холиқулов автомашинани Яшнобод тумани томон ҳайдаб кетди.\nАсалобод 2-даҳаси «Мажнунтол» қаҳвахонаси яқинидаги тўққиз қаватли 2-уйнинг олдига етиб келишгач, Мадина автомашинани тўхтатишни сўради.\n— Энди нима қилсам экан, — деди Мадина тўққиз қаватли уйга қараган кўйи. — Лифт ҳам ишламайди. Қўлтиқтаёқда тўққизинчи қаватга қачон чиқиб, қачон тушаман. Сиз ҳам кутиб қоласиз…\nОрага бир муддат сукунат чўкди. Тўсатдан имкони топилганидек бирдан Мадинанинг юзи ёришди: — Илтимос, — деди у ёлворгандек овозда, — Сиз чиқиб, синглимдан уйнинг калитини олиб тушиб беринг.\nТўлқин унинг илтимосига йўқ дея олмади ва автомашинадан тушиб, тўққиз қаватли уйнинг зиналаридан кўтарила бошлади. «Бу аёл тўғри айтади, — дея кўнглидан кечирди у. — Бу аҳволда энг тепа қаватга чиқиб, тушадиган бўлса, узоқ вақт кутиб қолишимга тўғри келади. Қолаверса, савоб ҳам бўлади».\nУ ҳансираган кўйи тўққизинчи қаватга кўтарилди ва боя Мадина айтган уй эшигининг қўнғироғини босди. Эшикни ўн тўрт — ўн беш ёшлар чамасидаги бола очди. У Тўлқиннинг муддаосини эшитгач, Мадина деган аёлни умуман танимаслигини айтди. Бунинг устида тўққизинчи қаватда уларнинг оиласидан бошқа ҳеч ким яшамас экан.\nТўлқин бу гапларни эшитиб, ҳайрон қолди. Кейин кўнгли қандайдир ҳадикни сезди, шекилли, зудлик билан пастга отилди. Тўлқин пастга тушиб не кўз билан кўрсинки, автомашинада Мадина йўқ эди. У ўриндиқ остидаги 2 миллион 500 минг сўмни ҳам ўмариб кетганди…\nЭнди иккинчи ўғирлик воқеасига эътибор қаратамиз.\nСуд мажлисида жабрланувчи тариқасида сўроқ қилинган З. Ортиқовнинг кўрсатма беришича, у ўзининг бошқарувидаги «Супер Салон» русумли автомашинасида Қарши шаҳридаги автотураргоҳда йўловчи кутиб турганди. Бир неча киши унга пойтахтдаги танишларига олиб бориш учун буюм ҳамда 1 миллион сўмни бериб кетишди. Бир пайт унинг ёнига қўлтиқтаёқли қиз келиб, Тошкент шаҳрига кетмоқчи эканлигини айтди. У дастлаб Яшнобод туманида яшовчи синглисидан уйнинг калитини олиб, сўнг Чилонзор туманига элтиб қўйишни сўради. Ҳайдовчи қизнинг таклифига рози бўлади.\nЯрим соатга қолмай автомашинага яна уч нафар йўловчи келиб ўтирди. Улар йўлга тушишди. Бир зумда йўловчилар ўзаро танишиб олишди. Қўлтиқтаёқли қиз ўзини Мадина деб таништирди ва Тошкент шаҳрида савдо-сотиқ билан шуғулланиши, бир нечта дўконларни товар билан таъминлашини айтди. Зариф Ортиқов Тошкент шаҳрига етиб келгач, бошқа йўловчиларни айтган манзилларига қолдирди. Мадинани эса ўша «Мажнунтол» қаҳвахонаси олдидаги тўққиз қаватли уй қаршисига олиб келди.\nЗариф ҳам биринчи воқеадаги Тўлқин сингари Мадинага раҳми келиб, тўққизинчи қаватга ўзи кўтарилди. Бу пайтда қиз машина ўриндиғи остидаги 1 миллион сўм пулни ўғирлаб, воқеа жойидан ғойиб бўлганди.\nТабиийки, бу ўғирликдан сўнг икки жабрланувчи — Т. Холиқулов билан З. Ортиқов ички ишлар идораларига мурожаат қилишди ва маккора қизга нисбатан қидирув эълон қилинди.\nБу пайтда ўзгаларнинг омонатини ўмаришдан маззахўрак бўлган Мадина яна Қарши шаҳрига кетиб бораётганди. Ҳайдовчи З. Ортиқовни ипсиз боғлаб кетганининг учинчи куни у Қарши шаҳридаги автотураргоҳда ҳайдовчи С. Бобоқулов одамлардан «почта» қабул қилаётганини бироз нарироқда кузатиб туради.\n«Қаҳрамонимиз» ҳайдовчи С. Бобоқулов мижоздан қаппайиб турган пул солинган елим халтани олиб, ўзининг «Cobalt» русумли автомашинаси ўриндиғи остига қўйганини кўргач, аста-секин яқин келади. У пулни қўлга киритиш учун ўзининг аввалги жиноий режаси бўйича иш тутди.\nЙўлда Мадина Тошкент шаҳридаги «Абу Сахий» буюм бозорида савдо-сотиқ қилиш билан шуғулланишини айтиб, йўловчиларни ҳам, автомашина эгаси С. Бобоқуловни ҳам ишонтиради. Бу маккора аёл дунёнинг жуда кўп мамлакатларида бўлгани, танишлар орттиргани ҳақида оғиз кўпиртириб мақтанади.\nУнинг ёлғон гапларига барча бирдек ишонади ва унга ҳавас билан қарашади. Ҳатто ҳайдовчи ундан қўл телефони рақамини беришни илтимос қилади.\nҚисқаси, улар Тошкентга етиб келишгач, воқеалар ривожи худди олдингидек кечади. Яъни С. Бобоқулов ҳам ўша лифти ишламайдиган уйнинг тўққизинчи қаватига кўтарилади ва Мадина айтган эшикнинг қўнғироғини босади. Эшикни рус миллатига мансуб аёл очади ва Мадинани умуман танимаслиги, уни сўраб келган биринчи одам эмаслигини айтади.\nСаъдин Бобоқулов тўққизинчи қаватга кўтарилаётган паллада автомашинасида қолган Мадина қандай ишни дўндирганини айтмасак ҳам ўзингиз англаган чиқарсиз. Ҳа, шундай: бу айёр аёл автомашинанинг олд ўриндиғи остига қўйилган 2 миллион 700 минг сўмни ўғирлаб, аллақачон воқеа жойидан ғойиб бўлганди.\n— Мен тўққизинчи қаватдан пастга тушгач, дарҳол қизга қўнғироқ қилдим, — дейди суддаги кўрсатмасида жабрланувчи С. Бобоқулов. — У телефонини кўтарди. Пулларни қайтаришни, бировнинг омонати эканини айтдим. Аммо у жавоб бермай, жим тураверди…\nЎзини «Мадина» деб таништирган бу қиз аслида ким?!\nАслида у Ойгўзал Умарова бўлиб, у 1993 йилда Фарғона вилоятининг Қува туманида туғилган. Автоҳалокатга учрамаган, турмушга чиқмаган, икки нафар фарзанди ҳам йўқ. Бир оёғи яхши ривожланмагани сабаб Ойгўзал болалигидан ногирон. Савдо-сотиқ билан шуғулланиши-ю, дунёнинг кўплаб мамлакатларида бўлгани ёлғон.\nЎрта маълумотли О. Умарова муқаддам бир эмас, уч марта ўғирлик жиноятини содир этиб, суд курсисига ўтирган. Қонунларда ўз ифодасини топган бағрикенглик, инсонпарварлик тамойиллари боис суд томонидан унга нисбатан озодликдан маҳрум қилиш билан боғлиқ бўлмаган жазо тайинланган. Аммо бу қизнинг кўзи очилмаган.\nШу ўринда одамларда Яшнобод туманининг Асалобод 2-даҳасидаги «Мажнунтол» қаҳвахонаси яқинидаги 2-уйнинг тўққизинчи қаватидаги хонадон билан О. Умарованинг бирон-бир алоқаси борми, деган савол туғилиши мумкин. Бунга аниқлик киритадиган бўлсак, юқоридаги айнан бир-бирига ўхшаш жиноятларни содир этишдан аввал О. Умарова вақтинча яшаш учун ижарага уй излаган. Ўшанда ушбу бинонинг лифти носозлигини билган. Бундан ташқари тўққизинчи қаватдаги хонадон эшиклари қай йўсинда жойлашгани ва қандай рангда эканини ҳам эслаб қолган.\nКейинчалик эса, у бундай жиноий қилмишларини амалга оширишда усталик билан фойдаланган.\nСуд судланувчи О. Умаровани Жиноят кодексининг 169-моддаси 3-қисми «а» бандида назарда тутилган жиноятни содир этганликда айбдор деб топди. Унга нисбатан беш йил муддатга озодликдан маҳрум қилиш жазоси тайинлади. Шунингдек, жиноят ишлари бўйича Шайхонтоҳур туман судининг 2015 йил 6 августдаги ҳукмининг шартлилигини бекор қилди. Жиноят кодексининг 60-моддасига асосан илгариги ҳукм юзасидан тайинланган жазони қисман қўшиш йўли билан узил-кесил беш йилу уч ой муддатга озодликдан маҳрум қилиш тўғрисида ҳукм чиқарди. Суд ҳукмида жабрланувчилар Т. Холиқулов, З. Ортиқов ва С. Бобоқуловларга судланувчи томонидан етказилган моддий зарар ундирилиши алоҳида кўрсатиб ўтилди.\n«Газета.uz» 2 229\nЎзбекистон президентининг Россияга давлат ташрифи муҳокама қилинди\nМихаил Мишустин Россия бош вазири этиб тайинланди\nБунёдкор кўпригидаги ЙТҲда икки киши жароҳатланди


Қандаҳорда рўзадорлар портлатилди\n30 ноябр 2020, Тошкент вақти: 04:24\nСешанба куни Қандаҳор шаҳрида содир этилган портлаш қурбонлари сони 43 кишига етди.\nАфғонистон расмийларига кўра, шаҳар марказида фуқаролар ифторлик қилаётган маҳал рўй берган портлашда камида 65 киши тан жароҳати олган. Портлаш қурбонлари ва жароҳатланганларнинг барчаси тинч аҳоли вакиллари бўлган.\nАйни пайтда толибон ҳаракати Қандаҳордаги портлашга алоқаси йўқлигини маълум қилди.\nСешанба куни Афғонистонда рўй берган зўравонликларда америкалик тўрт аскарнинг ҳам нобуд бўлгани эълон қилинди.


Қозоғистонда техник ва касб-ҳунар таълимига давлат буюртмаси 45 минг ўринга кўпаяди\n6 Апрель 14:14\nNUR-SULTAN. Kazinform – Жорий йилда техник ва касб-ҳунар таълимига давлат буюртмаси 45 минг ўринга кўпайтирилиб, 125 мингта бепул грантлар ажратилади. Бу ҳақда ҚР Таълим ва фан вазирлигининг Техник ва касб-ҳунар таълими департаменти директори Насимжан Оспанова маълум қилди, деб хабар беради Kazinform мухбири.\n«Оммавий йўналишлар бўйича ёшларни 100 фоиз бепул техник ва касб-ҳунар таълими билан таъминлаш учун давлат буюртмасини ошириш зарур. Шу билан бирга, жорий йилда давлат буюртмаси республика бюджети маблағлари ҳисобидан 45 минг ўринга кўпаяди. Шунингдек, ҳокимликлар давлат буюртмаси бўйича 80 минг ўринни жойлаштиришни режалаштирмоқда. Умуман олганда, коллежларда бепул ўқиш учун 125 минг ўрин ажратилади. Президентимизнинг техник ва касб-ҳунар таълимини қайта кўриб чиқиш бўйича топшириқлари барчамизга маълум», - деди Насимжан Оспанова Марказий коммуникациялар хизматида бўлиб ўтган матбуот анжуманида.\nУнга кўра, 2025 йилгача давлат буюртмасининг 70 фоизи техник мутахассисликларга берилади.\n«Ҳозир бу кўрсаткич 45 фоизни ташкил этади. Мутахассисликларга келсак, металлургия, IT, қурилиш, муҳандислик, машинасозлик ва бошқалар. Бугунги кунда махсус комиссиялар томонидан ҳудудларда меҳнат бозорида талаб юқори бўлган мутахассисликлар рўйхати шакллантирилмоқда. Натижада керакли мутахассисликлар бўйича ўринлар сонини тасдиқлайди. Жорий йилнинг 30 апрелидан бошлаб таълим бошқармалари ўзларининг расмий веб-сайтларида давлат буюртмаси ажратилган мутахассисликлар бўйича маълумотларни жойлаштиради», - деди у.


Ўзбекистондаги хавфли аттракционлар аниқланди » Ўзбекистон янгиликлари – Zamin.uz\n22 август 2019, 16:36\nЎзбекистондаги маданият ва истироҳат боғларида ўрнатилган аттракционлар ҳолати ва уларнинг бехатар ишлатилиши бўйича текширув олиб борилди, деб хабар бермоқда Дарё.уз.\nСаноат хавфсизлиги давлат қўмитаси раиси Бахтиёр Ғуломовнинг маълум қилишича, Қорақалпоғистон Республикаси, вилоятлар ва Тошкент шаҳридаги маданият ва истироҳат боғларидаги мавжуд аттракционларни давлат назоратидан ўтказиш учун ҳудудлар бўйича маҳаллий ҳокимиятлар, Фавқулодда вазиятлар, Маданият вазирликлари, Ёнғин хавфсизлиги бош бошқармаси, «Ўзэнергоинспекция» ҳамда Саноат хавфсизлиги давлат қўмитаси вакилларидан ташкил топган 100 нафардан иборат жами 16 та ишчи гуруҳ тузилди.\nИшчи гуруҳлар томонидан ҳудудлардаги мавжуд 129 та маданият ва истироҳат боғи ҳамда аҳоли дам олиш масканларидаги жами 1 минг 845 та аттракцион кўздан кечирилди ва уларнинг хавфсиз фойдаланиш талабларига риоя этиши ўрганиб чиқилди.\nТаъкидланишича, аттракционларнинг 1 минг 292 тасида техник паспорти мавжуд эмас. 1 минг 106 тасида аттракционларни кунлик техник кўрикдан ўтказиш журнали йўқ. 928 аттракционда ишлатиш ва ўрнатиш бўйича йўриқномалар мавжуд эмас. Аттракционларга бириктирилган ходимларнинг 1 минг 258 нафарида ўқиганлик тўғрисидаги махсус гувоҳномалар йўқ ва улар техникадан фойдаланиш тартиб-қоидаларини мутлақо билмайди.\n«Аниқланган камчиликлардан кўриниб турибдики, маданият ва истироҳат боғларидаги аттракционларнинг аксарияти фойдаланиш талабларига жавоб бермайди, — деди Бахтиёр Ғуломов. — Бу ҳолат эса инсон ҳаёти учун хавфлидир. Юртимизга кўп аттракционлар хорижий давлатлардан, хусусан, Хитойдан олиб келинади. Ўзимизда ҳам ишлаб чиқарилаётган аттракционлар бор. Аммо етарли тажрибага эга конструкторлар йўқлиги сабабли юртимизда ишлаб чиқарилаётган аттракционлар талабга тўлиқ жавоб бермайди. Натижада бундай қурилмалар инсон ҳаёти ва соғлиги учун жиддий хавф туғдиради. Жорий йилда Жиззахда содир бўлган инсон ўлими билан боғлиқ фожиа ҳам ўзимизда ишлаб чиқарилган аттракционда рўй берган. Ўрганишлар давомида ноқонуний фаолият кўрсатаётган аттракционлар фаолияти ҳам аниқланмоқда.\nКелгусида болалар ҳаёти ва соғлиги билан боғлиқ нохуш ҳодисаларнинг олдини олиш мақсадида Саноат хавфсизлиги давлат қўмитаси таклифига биноан 2017—2019 йиллар оралиғида маданият ва истироҳат боғларига ўрнатилган аттракционлар сертификатлаштирилиб, уларга бириктирилган ходимлар махсус курсларда ўқитилади. Аттракционлар қуриш ва ишга туширишдан олдин техник кўрик ва синовлардан ўтказилади.\nЯнгиликлар » Ўзбекистон » Ўзбекистондаги хавфли аттракционлар аниқланди


Таркибида темир, магний ва В гуруҳ витаминлари ниҳоятда кўп бўлгани учун бодом тинчлантирувчи таъсирга эга. Бир ҳовуч бодом истеъмоли операциядан кейинги тикланиш даврида, қорин дам бўлиши, буйрак ва ўпка касалликларида, кучли бош оғриғида кони фойда. Доимий бодом тановули кўриш қобилиятини яхшилайди, терини силлиқлаб, барвақт ажинлардан асрайди. 3 дона бодомни ётишдан олдин ивитиб, эртасига наҳорга истеъмол қилиш қандли диабетда ёрдам беради. Мағзини майдалаб, ширасини чиқариб, озроқ сув билан аралаштирилиб, бодом сути ҳосил бўлади. Уни организмни қувватлаш, ақлни чархлаш, хотирани кучайтириш учун ҳар куни 1 ош қошикдан тановул қилиш лозим. Мағзини майдалаб, озроқ сут билан аралаштириб, қошга суртилса, соч тўкилишининг олдини олади. Бу усул тепакалликка ҳам даводир. Кекса ёшлиларда Альцгеймер касаллигининг олдини олиш, бод хасталиги қўзғамаслиги учун бодом, албатта, таомномада бўлиши керак.\nҚишда бодомни истеъмол қилиш грипп вирусларини қувади. Аммо меъёридан ортиғи бош оғриғини пайдо қилиши мумкин.\nШамоллаш ўпкага ўтиб кетган бўлса, бодом мойидан кўкрак қафасига компресс қилинади, шунингдек, уни 2-3 томчидан иситиб ичилса, балғам тез кўчади. Қулоқ оғриганда 2 томчиси қулоққа қуйилиб, иссиқ ўралади. Оғиз яра (стоматит)да бодом мойида оғизни ғарғара қилиш яхши ёрдам беради. Мой юздаги ажинларни текислаш, киприкларни ўстириш хусусиятига эга. Ёш болаларда бодом мойини тановул орасида бериш (агар аллергияси бўлмаса) рахит касаллигининг олдини олади. Қиш пайти терингиз қуришиб, ранги сўлғинлашганидан кайфиятингиз бузилса, энг сифатли, хушбўй атир совун сотиб олинг-да, майда қирғичдан ўтказинг. Устига 100 мл. совуқ сув қуйиб, сув буғида қайнатинг, унга 20 грамм асалари муми ва 2 ош қошиқ бодом мойидан қўшинг. Тайёр «сут» билан юзни ҳар куни ювиб тозаланг, 2 ҳафтадаёқ терингиз таранглашиб, ёшариб бораётганингизни сезасиз.\nБир ҳовуч бодом пўсти ярим литр сувда қайнатилса, қуруқ йўтал, веналарнинг варикоз кенгайиши, оёқдаги бод оғриғига шифо бўлади. Баргидан қайнатма тайёрланса, эркаклардаги жинсий заифлик, псориаз\nкасалида фойда беради.


Ўлим талвасаси ва шу ҳолатда қилиниши маҳбуб саналган ишлар\nБилинг! Бу бандаи мискиндан дунёнинг барча қайғуси-ю қўрқинчи, ғамлари-ю мусибатлари олиб ташланиб, ёлғиз ўлим талвасаси қолдирилган тақдирда ҳам, мана шу азобнинг ўзи унинг бутун ҳаётини заҳарлаб, севинчини қайғуга айлантирмоққа, унутиш ва ғафлат нелигини билмасдан, фақат шу азоб ҳақида ўйлаб ўтишига кифоядир.\nДунёда йўловчи каби бўл\nДунёда йўловчи каби бўл. Ортингда фақат чиройли излар қолдир. Бу дунёда меҳмонмиз, холос. Меҳмонинг жўнашдан бошқа чораси йўқ.\nОдамларнинг қалби жаннат эмас\nОдамларнинг қалби жаннат эмас, у ерда мангу қоламан деб ўзингни қийнама!\nРаҳмоннинг зикри бўлмаганида\nРаҳмоннинг зикри бўлмаганида руҳларимиз ғам-ташвишдан ўлиб битган бўлар эди.\n«Эй иймон келтирганлар! Аллоҳни кўп зикр қилинглар!» (Аҳзоб сураси, 41-оят).\nТолеимиз паст эмас, лекин қалбларимиз Аллоҳдан узоқ бўлгани учун тушкунликда яшаяпмиз.\nАллоҳни эсланглар, У Зот ҳам сизларни эслайди.\nЗикруллоҳ – банда билан Аллоҳ ўртасидаги сирли риштадир\n(Доктор Одам ЭРГУЛ билан суҳбат)\n– Ассалому алайкум, муҳтарам Устоз!


"МЮ" мураббийи мухлислардан ҳимоя учун соқчилар ёллади » Скачать музыку бесплатно новинки музыки 2016-2017\n"МЮ" мураббийи мухлислардан ҳимоя учун соқчилар ёллади\nКомментариев: 0 Просмотров: 188 Дата: 31-01-2016, 21:42 Англиянинг “Манчестер Юнайтед” жамоаси бош мураббийи Луи ван Гал жамоа мухлисларининг ҳужумларидан ҳадиксираб, тан соқчилари ёллади. Бу ҳақда Mirror нашри хабар бермоқда. Ван Галнинг МЮ таркибидаги фалоияти охирги пайтларда мухлисларнинг норозилигига сабаб бўлмоқда. Мураббий ўзининг ва оиласининг хавфсизлигини таъминлаш мақсадида уйи олдида турадиган соқчиларни ёллади. 64 ёшли мутахассис марказдан узоқ ва хавфсиз ердан янги уй қидира бошлади. Айни пайтда у Манчестернинг шинам туманларидан бирида яшаб келмоқда. - деб хабар бермоқда Stadion.uz нашри.


ТОП 25: Дунёдаги энг кенг таркалган фамилиялар\nVatanda.Com » Кизикарли маълумотлар » ТОП 25: Дунёдаги энг кенг тарқалган фамилиялар\nКўпчилик, эҳтимол АҚШ ва бошқа инглиз тилида сўзлашадиган мамлакатларда энг кенг тарқалган фамилия Смит эканлигини аллақачон билади. Аммо Испанияда қайси фамилия етакчи эканлигини биласизми? Хитойдачи?\nУшбу фамилия келиб чиқиши британ бўлиб, аста-секин бошқа кўплаб инглиз тилида сўзлашадиган мамлакатларга тарқалди. АҚШ, Канада, Буюк Британия,Шотландия, Австралия ва Янги Зеландияда энг кенг тарқалган фамилия саналади.\nГарсия -Испанияда энг кенг тарқалган фамилия, Кубада иккинчи ўринда энг машҳур ва Мексикада учинчи ўринда. Испанларнинг оммавий иммиграцияси туфайли у Қўшма Штатларда жуда кўп ишлатилган фамилия бўлиб, ҳозирги кунда Штатларда энг кўп тарқалган саккизинчи ўриндаги фамилиядир.\nФранцияда ушбу фамилия деярли 235 минг кишида, шунинг учун уни бу ерда тез-тез ушбу фамилияга дуч келишингиз мумкин. Аслида, бу Мартинус лотин фамилиясининг қисқартирилган шакли. Бундан ташқари, Мартин бошқа кўплаб мамлакатларда ҳам кенг тарқалган исмдир.\nРосси Италияда энг кенг тарқалган фамилия. Диаспора туфайли, бу Аргентина,Австралия, Австрия, Бразилия, Канада, Чили, Франция, Мексика, Перу, АҚШ ва Уругвай каби бошқа мамлакатларда ҳам кенг тарқалган.\n"Янги одам", "янги келган" ёки "бегона" деган маънони англатувчи ушбу фамилия славян халқлари гуруҳида тез-тез учрайди (ҳам исм, ҳам фамилия сифатида). У Чехия, Полша ва Словенияда энг юқори поғонада, шунингдек Хорватия, Сербия ва Руминияда ҳам кенг тарқалган.\n"Фернандонинг ўғли" дегани. Бу жуда кенг тарқалган испан фамилияси. Бу энг машҳур исмлар бўйича Аргентинада тўртинчи, Испанияда саккизинчи, Парагвайда ўнинчи ва Мексикада 13-ўринда туради.\nСмирнов ёки Смирнова - Россияда энг кенг тарқалган фамилия. Бу "тинч",”босиқ”, "юмшоқ" деган маънони англатади.\nБразилия аҳолисининг деярли 10% ушбу фамилияни олиб юради. Лотин тилидаги "силва" сўзидан олинган бўлиб, ўрмон деган маънони англатади ва шунингдек Португалия, Африка, Осиёдаги минтақаларида, шу жумладан Ҳиндистон ҳамда Шри-Ланкада ҳам машҳурдир.\nУшбу фамилия биринчи навбатда Ислом динининг пайғамбари билан боғлиқ. Фамилия ва исм сифатида Муҳаммад мусулмон дунёсидаги бошқа барча фамилияларга қараганда кенг тарқалган.\nКумар фамилиясининг келиб чиқиши Индуизмнинг Ҳиндистондаги энг қадимги келиб чиқиши билан изоҳланиши мумкин. Бу Ҳиндистонда энг машҳур ва дунёда энг кенг тарқалган саккизинчи ўриндаги фамилиядир.\nКўпинча Лотин Америкасида тез-тез учрайдиган жуда машҳур испан фамилияси. Бу Испанияда иккинчи, Аргентина, Чили, Мексика, Парагвай ва Венесуелада энг тез-тез учрайдиган бешта фамилиядан биридир.\nУшбу немисча сўз тегирмончи деган маънони англатади. Германияда энг кенг тарқалган фамилия. Мюллер шунингдек, Австрияда энг кўп тарқалган фамилиялар орасида бешинчи ўринни эгаллайди.\nЯхудий сўз "руҳоний" деган маънони англатади. Ва, албатта, бу фамилия Исроилда жуда кенг тарқалган. Кўплаб яҳудийлар бўлган мамлакатларда ҳам тез-тез учрайди.\nБу Ветнамдаги энг кенг тарқалган фамилия бўлиб, у ерда аҳолининг деярли 40 фоизи ушбу фамилияда юради.\nБу мўғул келиб чиқиши фамилияси ва унвони, шу билан бирга Марказий ва Жанубий Осиё мамлакатларида, асосан мусулмонлар орасида энг кенг тарқалган фамилиядир. Кўпинча Хон фамилиясини Покистон, Афғонистон, Уммон, Туркия ва бошқа баъзи мамлакатларда топиш мумкин.\nИспания, Лотин Америкаси ва АҚШда кенг тарқалган Родригес фамилияси "Родригонинг ўғли" деган маънони англатади. Кўпинча у Колумбийда, кейин Аргентинада учрайди ва Бразилияда тўққизинчи ўринда туради.\nХитойда ушбу фамилия машҳурлиги бўйича Ли ва Тсанг сингари тез-тез учрайдиган фамилиялардан етакчи тарзда 100 миллионга яқин фуқароларга тегишли.\n"Андерснинг ўғли" деган отанинг исмидан келиб чиққан ҳолда, бу фамилия Британия ороллари ва Скандинавия мамлакатлари ўртасидаги минтақага хосдир. Бу Швециядаги энг машҳур, Норвегия ва Данияда жуда яхши таниш бўлган фамилиядир.\n"Енгилмас" ёки "жасур" деб таржима қилинади. Баъзан бу фамилия, баъзан эса исм шаклида бўлади. Шуни таъкидлаш керакки, у Туркияда энг кенг тарқалган исмлардан бири. Ушбу мамлакатда одамлар 1934 йилгача махсус фамилия қонуни жорий қилинишидан олдин фамилияларга эга эмас эдилар. Туркияда Кая, Демир ёки Саҳин каби фамилиялар ҳам жуда машҳур, аммо улар Йилмаздан ўзиб кетолмайди.\nБу фамилия Ғарбий Африканинг бир қатор мамлакатларида, масалан, Мали, Сенегал ва Гвинеяда кенг тарқалган. Худди шу минтақадаги инглиз тилида сўзлашадиган мамлакатларда ушбу фамилия кўпинча "Трауолли" деб талаффуз қилинади.\nБу Белоруссияда энг машҳур фамилия, шунингдек, Россия ва Болгарияда жуда кенг тарқалган. Иван исмидан келиб чиққан.\nМусулмон мамлакатларида, хусусан Миср, Судан, Сурия ва Бангладешда кенг тарқалган жуда машҳур арабча исм.\nЛотин лупусидан (бўри) олинган, Лопез жуда машҳур испан фамилияси. Баъзи мамлакатларда аналоглари мавжуд. Шундай қилиб, Португалияда бу Лопес, Италияда- Лупо, Францияда - Луп ва Руминияда - Лупу ёки Лупеску. Бу нафақат Лотин Америкасида жуда машҳур, балки Буюк Британияда яшовчи испанлар орасида кенг тарқалган фамилия ҳамдир.\nКорея ярим оролидаги (Шимолий ва Жанубий Кореяда) энг машҳур фамилиялардан бири Ким аҳолининг деярли 22 фоизининг паспортларида қайд этилган. Ким "металл", "темир", "олтин" деб таржима қилинади.\nЮнонлар кўпинча ушбу фамилияда бўлишади. АҚШ, Буюк Британия, Австралия ва Скандинавиядаги юнон диаспораларининг вакиллари кўп ҳолларда айнан шу фамилия билан танилган. Улардан ташқари, кипрликлар ҳам кўпинча Пападопулус фамилиясига эга бўлишади. Ушбу исм "руҳонийнинг ўғли" деб таржима қилинади.


Асал ва саримсоқ аралашмасининг организм учун фойдали хусусиятлари - Daryo\n19:56, 28.10.2021 27437\nАсал ва саримсоқ аралашмасининг организм учун фойдали хусусиятлари\nСаримсоқнинг ўрнини босувчи маҳсулот бўлмаса керак. У шамоллаш, гриппга қарши курашиш, иммунитетни ошириш ва мавсумий инфекциялардан ҳимоя қилишда қимматли хусусиятларга эга. Одамлар узоқ вақтдан бери саримсоқни асал билан аралаштириб, унинг соғлиқ учун янада фойдали бўлишида ўзига хос усулни ўйлаб топган. Ушбу доривор аралашма 5-7 кун давомида, айниқса куз-қиш мавсумида ичилади. У витаминга бой бўлиши билан бирга, совуқ об-ҳавога чидамли бўлишга ёрдам беради.\nКўпчилик учун бундай ноодатий аралашма ғалати туйилиши мумкин, лекин аслида саримсоқ бир неча кун асал ичида юмшаб, ўткир ҳид ва таъмини йўқотади. Бундан ташқари, унинг фойдалари деярли икки баробарга ортади.\nАсал ва саримсоқ аралашмасининг қандай фойдали жиҳатлари бор?\nСаримсоқни асал билан истеъмол қилиш қондаги холестерин даражасини пасайтиради, қон томирлари деворидаги ёғ бирикмаларини олиб ташлайди. Бу аралашма мияда тромбоз хавфини камайтиради, қон айланишини яхшилайди ва қон томирларини кенгайтиради.\nҲар куни 2-3 ош қошиқ асални саримсоқ билан истеъмол қилиш организмга вирусли инфекцияларга қарши курашишга ёрдам беради. Агар шамоллаш ёки бурун оқиши, йўтал, грипп ёки томоқ оғриғи кузатилса, бу восита касаллик белгиларидан тезда халос бўлишга ёрдам беради ва иммунитетни мустаҳкамлайди.\nАсал билан саримсоқ, айниқса, болалар учун фойдалидир, чунки уларнинг иммунитети тўлиқ шаклланмаган. Шунингдек, бронхиал астма, витамин танқислиги, гипертония, герпес, алсгеймер касаллиги ва деменсия, асаб тизимини тинчлантириш ҳамда стресс даражасини пасайтириш учун асал билан саримсоқдан фойдаланиш тавсия этилади.\nТери ва сочлар учун\nИчки организмдан ташқари, асал билан саримсоқ ташқи кўринишга ижобий таъсир кўрсатади. Тери силлиқлашади, унинг тузилиши яхшиланади ва яллиғланишни бартараф этади. Бундан ташқари, маҳсулот сочни қазғоқдан халос бўлишга, уларнинг қалинлашишига ва ҳажм қўшишига ёрдам беради.\nАсал билан саримсоқ танадаги ёғларни олиб ташлашда ва озишда ҳам самаралидир. Асал ички органларнинг тўғри ишлашига ҳисса қўшади ва бу барча тана тизимларига ижобий таъсир кўрсатади.\nСпорт билан фаол шуғулланадиганлар учун бундай восита мушакларни тезроқ чиниқишига, тананинг чидамлилигини оширишга ва машғулотларни самаралироқ қилишга ёрдам беради.\nСаримсоқ ва асал аралашмасини кимлар истеъмол қилиши мумкин эмас?\nҚуйидагилардан бири мавжуд бўлганда, аралашмани истеъмол қилиш тавсия этилмайди:\nасал ёки саримсоққа аллергия;\nпанкреатит ёки бошқа ошқозон муаммолари;\nАралашма қандай тайёрланади?\nАввало, янги ва сифатли маҳсулотларни танлаш муҳимдир. Рецепт эса жуда оддий. Бир стакан асал ва бир бош саримсоқ олинади. Саримсоқ бир нечта бўлак қилиб тўғралади, уни майдалаш жуда муҳим, чунки бутун бошли саримсоқ максимал таъсир кўрсатмайди. Саримсоқ алоҳида идишга, масалан, шиша ёки пластик идишга солинади ва устидан асал қуйилади. Идиш қопқоғи маҳкам ёпилиб, қоронғи жойга бир ҳафтага қўйилади. Аралашмани эрталаб оч қоринга 2-3 чой қошиқдан 5-7 кун давомида ичиш тавсия этилади. Курс 2-3 ҳафта ичида такрорланиши мумкин.\nСуртма, чой ва смузи: Грипп билан касалланганда асқатадиган 5 рецепт\nШамоллашсиз куз: касал бўлишни истамайдиганлар учун шифокорлардан 8 маслаҳат\nКоронавирусдан кейинги қайта тикланиш: касалликка чалинган беморлар қандай таомланиши керак?\n19:22 Бугун 0\n19:18 Бугун 114\n18:58 Бугун 360\n18:44 Бугун 4917\n14:53, 18.05.2022 58693\n00:12, 19.05.2022 48914\n14:47, 19.05.2022 48778\n13:15, 19.05.2022 48557


Нонда хавфли модда аниқланди – тадқиқот натижалари — Sof.uz\n26.04 14:13 6 Ўзбекистон\nНон тайёрлашда маҳсулот моғор босишини олдини олиш учун пропионат моддаси қўшилади. Бу гормон даражаси юқори бўлиши, семизлик ва қанд касаллигига олиб келиши мумкин. Буни Гарвард университети жамият соғлиғи мактаби тадқиқотчилари аниқлашди.\nОлимлар илмий иш натижаларини Science Translational Medicine журналида чоп этишди.\nЭкспертлари иккита сичқонлар ва одамларда тадқиқот ўтказишди.\nБиринчи илмий ишда сичқонларга пропионат моддаси киритилган. Кейинчалик бу сичқонларда симпатик асаб тизимини кескин фаолашади, гормон, улардан глюкагон ва норадреналин ва яқинда кашф этилган оқсил - FABP4 ёғ кислоталарини боғловчи моддаларнинг даражасини кўтаради.\nБу гормонлар сичқонларнинг жигар ҳужайралари кўпроқ глюкоза ишлаб чиқаришни бошлайди, бу қанд хасталигининг ўзига хос хусусияти – гипергликемияга олиб келади.\nБундан ташқари, тадқиқотчилар сичқонларга мунтазам пропионат моддасини киритиш, (одатда одамлар истеъмол қиладиган миқдорда) ортиқча вазн тўплашга олиб келишини аниқлашди.\nИккинчи тадқиқотда 14 нафар соғлом волонтер иштирок этди. Уларни икки гуруҳга бўлишди: биринчиси овқатга бир грамм миқдорда пропионат моддасини қўшиб истеъмол қилишган, бошқа гуруҳ эса плацебо қўшилган овқатни исътемол қилишган.\nОвқатдан олдин, овқатланиш вақтида 15 дақиқали танафусс вақтида ҳамда овқатдан сўнг ҳар 30 дақиқада иштирокчилардан қон олиниб, таҳлил қилинди.\nТадқиқот натижасиларга кўра, биринчи гуруҳ иштирокчиларида метаболик касалликлар келтириб чиқаради гормон (глюкон, норадреналин ва FABP4) даражаси юқори бўлиши кузатилган.\nКеча, 20:12 2986\n21.10 14:07 2953\n21.10 19:18 2315\n7.09 00:10 56 Жаҳон\n5.09 23:01 13 Жаҳон\n5.09 15:23 36 Жаҳон\n24.08 20:18 35 Жаҳон


КХЛ Президенти: Келгуси мавсумданоқ "Осиё" дивизиони ташкил этилиши мумкин\n27 март, 2019, 14:00 454\nКХЛ президенти Дмитрий Чернишенко лиганинг Узоқ Шарқдаги ривожланиш стратегияси борасида ўз фикрларини билдириб ўтди.\n"Мен стратегияга мувофиқ ҳаракат қилишни, кучсиз клубни лигадан тушириб юборишни таклиф қилдим. Аммо КХЛда Узоқ Шарқ ҳудудини ривожлантириш борасида режалар бор. Дивизионларнинг структурасини ўрганиш учун ишчи гуруҳ тузиш вазифаси қўйилди.\nКелгуси мавсумданоқ бизда янги дивизион - "Осиё" пайдо бўлиши мумкин. Шунингдек, янги клублар пайдо бўлса, Ғардий Европа минтақасини ҳам кўриб чиқиш режалаштирилмоқда. Ҳеч кимга сир эмас, кўплаб вариантлар кўриб чиқилмоқда.\nМатематик нуқтаъи назардан 24 жамоа энг оптимал вариант, ҳозир Узоқ Шарқ минтақаси сабаб 25 жамоа учун овоз берилди. Бизда бошқа ўлкаларда ҳам дивизионлар тузилса, ички ўйинлар кўпаяди.\nШу боис бу борада ишчи гуруҳ тузиб чиқилди. Жамоалар сони ортишини ҳам истисно этмаган бўлардим", - деб Чернишенконинг сўзларини келтириб ўтди Championat.com.\nЭслатиб ўтамиз, илгарироқ Осиё дивизиони ташкил этилиб, унда Ўзбекистондан ҳам жамоа иштирок этиши мумкинлиги борасида хабарлар тарқалган эди.\nГагарин кубоги. "Салават Юлаев" 110-дақиқадаги гол туфайли финалдан қуруқ қолди\nГагарин кубоги. "Салават Юлаев" сериядаги ҳисобни қисқартирди\nГагарин кубоги. Овертаймдаги баҳсли гол "Авангард"га ғалаба келтирди


Саудияда аёлларнинг ҳарбий соҳада ишлашига рухсат берилди\nСаудия Арабистони Мудофаа вазирлигининг эълон қилишича, эндиликда Қиролликдаги эркаклар ва аёллар ягона қабул портал орқали ҳарбий хизматга ҳужжат топшириши мумкин.\nАёллар Саудия Арабистони армияси, Саудия Арабистони ҳаво мудофааси, Саудия Қироллиги флоти, Саудия Арабистони стратегик ракета кучлари ва Қуролли Кучларнинг тиббий хизматларида хизмат қилиш учун рўйхатдан ўтиш имкониятига эга бўладилар.\nУшбу янгиликлар валиаҳд шаҳзода Муҳаммад бин Салмоннинг “Vision 2030” ташаббуси асосида амалга оширилаётган бўлиб, у Саудия Арабистони аёлларини турли соҳаларда фаол бўлишларини таъминловчи ислоҳотларни ўз ичига олади.\nСаудияда Қуролли кучлар сафига қўшилмоқчи бўлган аёл 21 ёшдан 40 ёшгача бўлиши, бўйи 155 сантиметр ва ундан юқори бўлиши, давлат хизматчиси бўламслиги керак. Шунингдек, у қабул тартибини ўташи, судланмаган бўлиши ва тиббий жиҳатдан хизматга яроқли бўлиши лозим.\nКиритилди: 14:48 22.02.2021. Ўқилди: 477 марта. Фикрлар сони: 0 та.